Yildirim: Za Tursku je vrlo važna cjelovitost sirijske teritorije – Minber\nadmin 6 godina ago 644 views\nPremijer Turske Binali Yildirim nakon sastanka Vijeća ministara u Ankari izjavio je kako se Turska zalaže za obnavljanje odnosa s Egiptom.\nYildirim je dodao kako jedinstvo i zajedništvo, koji su do izražaja došli na Mitingu demokratije i šehida održanom u Istanbulu 7. augusta, uveliko doprinose u zajedničkom djelovanju kada je riječ o temeljnim pitanjima i lakšem premošćavanju unutrašnjih i vanjskih problema, ali i borbi protiv terorizma.\nPodsjetivši na jutrošnji sastanak s predsjednikom Republikanske narodne partije (CHP) Kemalom Kilicdarogluom i predsjednikom Nacionalnog narodnog pokreta (MHP) Devletom Bahcelijem, Yildirim je kazao kako su razgovorali o nekoliko pitanja, a među njima se nalazi borba protiv terorističke organizacije PKK.\nTurski premijer Yildirim je rekao i kako je jasan stav Turske kada je riječ o Siriji.\n“Sirija u ovom ratu koji traje već šest godina, nažalost iz dana u dan gubi snagu. Milioni nevinih sirijskih državljana bili su prisiljeni napustiti svoju domobinu, a oko 500.000 nevinih ljudi je izgubilo život u ovom besmislenom građanskom ratu”, kazao je Yildirim, koji je dodao kako je vrlo važno uspostaviti ponovni mir i stabilnost.\nPrema njegovim riječima, neophodno je zaustaviti prolijevanje krvi u Siriji i ponovo uspostaviti oblik vlasti u kojem će učestvovati svi Sirijci.\n“Zbog toga je naš stav o tom pitanju jasan: ne dozvoliti dijeljenje Sirije, zaštititi cjelovitost teritorije i ne dozvoliti ponovni oblik vladavine koji će omogućiti prednost bilo kojoj etničkoj grupi”, rekao je Yildirim, dodavši kako Turska vrlo važnim smatra nedjeljivost sirijske teritorije.\nVezano za napad Izraela na područje Gaze, Yildirim je kazao kako jasno žele istaći da ne odobravaju ove napade na civile.\n“Normalizacija naših odnosa sa Izraelom ne može zaustaviti, niti spriječiti da djelujemo zajedno s Palestincima”, istakao je Yildirim koji je govorio i o terorističkoj organizaciji PKK.\n– Kurdski državljani nemaju očekivanja od terorističke organizacije\nOn je naglasio kako kurdski državljani nemaju nikakvih očekivanja od terorističke organizacije i da teroristička organizacija prolijeva krv i zadaje bol te da to narod ne žele više proživljavati.\n“Kao što terorističke organizacija PKK ili njeni politički ogranci nikada nisu riješili nijedan problem naroda na tom području, oni su, isto tako, danas postali najveći problem ljudi na tom području”, naglasio je Yildirim.\nTursku čekaju lijepi dani\nPrema njegovim riječima Tursku očekuju lijepi dani.\n“Ponašat ćemo se pažljivije, bivajući svjesni odgovornosti vladajuće partije kako bismo nastavili uspostavljeno bratsko okruženje i jedinstvo. Kada je riječ o glavnim pitanjima države, nećemo praviti razliku između opozicije i vladajuće partije. Trudit ćemo se da sva pitanja riješimo dogovorom i dijalogom”, istakao je premijer Turske Binali Yildirim.\nPredsjenik turske vlade Yildirim kazao je kako Turska radi na uspostavi odnosa sa Egiptom.\nSisi: Nema razloga za sukob između egipatskog i turskog naroda


Šta je Eko B-Vit?\nEko B-Vit je dodatak ishrani u obliku film tableta, koji sadrži svih osam neophodnih vitamina B kompleksa. Možda se pitate zašto baš svih osam? Zato što, zahvaljujući sinergističkom dejstvu, jedino u tom sastavu ovi vitamini ostvaruju potpuni efekat – a to je učešće u brojnim metaboličkim procesima, kojima se iz unete hrane stvara energija neophodna za funkcionisanje svih tkiva.\nBez dovoljne količine B vitamina ne bi bilo moguće odvijanje niza procesa od suštinskog značaja za naš organizam, kao što su recimo metabolizam proteina, masti ili šećera. Naše telo ih ne može skladištiti, a ni sintetisati, što ih čini esencijalnim nutrijentima, koji se svakodnevno moraju unositi u organizam pravilno izbalansiranom ishranom i dodacima ishrani (dijetetskim suplementima), u situacijama kada je to neophodno. Svedoci smo da savremen način života nameće i savremene navike u ishrani, koje podrazumevaju često preskakanje obroka i jednoličnost namirnica, što povećava rizik od razvoja deficita vitamina B grupe čak i kod zdravih ljudi. Iz tog razloga se preporučuje primena dijetetskih suplemenata, kao koncentrovanih izvora ovih vitamina, osetljivim grupama u koje pre svega spadaju deca, starije osobe, žene u reproduktivnom periodu i hronični bolesnici.\nZbog toga, Eko B-Vit film tablete imaju posebno važnu ulogu u očuvanju funkcije:\nPored pomenutog, redovan unos Eko B-Vit film tableta obezbeđuje normalan rast i razvoj celokupnog organizma, posebno u periodu intenzivnog rasta kod dece i adolescenata.\nOno što je možda interesantno za lepši pol, Eko B-Vit film tablete održavaju integritet građe i funkcije kože, tako što poboljšavaju njenu prokrvljenost, pospešuju regeneraciju i omogućavaju normalan rad lojnih žlezda. Povoljno utiču i na formiranje i rast kose i noktiju, zbog čega se savetuje njihova primena, posebno u stanjima pojačanog fiziološkog opadanja kose, kao što je to slučaj nakon porođaja, ili smene godišnjih doba.\nVođeni principom “manje je više”, kreirali smo optimalno izbalansiran odnos aktivnih supstanci u Eko B-Vit film tabletama. Upravo zahvaljujući ovom odnosu postignuta je maksimalna efikasnost preparata uz primenu manjih doza, a sve to uz minimalnu pojavu neželjenih efekata, što u velikoj meri olakšava primenu.\nKome je Eko B-Vit namenjen?\nNajveći procenat zdrave populacije zadovoljava dnevne potrebe organizma za vitaminima B grupe konzumiranjem pravilno izbalansirane ishrane. Međutim, određene grupe ljudi, među kojima su pre svega deca, adolescenti i starije osobe, vrlo često ne unose dovoljnu količinu ovih vitamina hranom. Kod dece je to najčešće uslovljeno slabim apetitom i neraznovrsnom ishranom, dok je u starijoj populaciji razlog usporen metabolizam i malapsorpcija (smanjena apsorpcija hranljivih materija iz creva). Iz tog razloga se, kao dodatni izvor B vitamina, preporučuje primena dodataka ishrani (dijetetskih suplemenata).\nEko B-Vit film tablete, preporučuju se za upotrebu u svim stanjima kada postoji:\nKako se Eko B-Vit upotrebljava?\nOdrasli: do 3 tablete na dan.\nDeca školskog uzrasta: do 2 tablete na dan.\nOsobe koje imaju posebno povećane potrebe za vitaminima B kompleksa treba da se o načinu upotrebe posavetuju sa lekarom.\nEko B-Vit film tablete preporučuju se u zavisnosti od individualne potrebe, uz savet lekara ili farmaceuta, koji određuju neophodnu dozu i dužinu trajanja terapije. Kod većine zdravih osoba doziranje se vrši prema vrednosti preporučenog dnevnog unosa (skr. PDU), a trajanje terapije iznosi minimalno od 1 do 3 meseca. Kod osoba sa većim rizikom od nastanka deficita B vitamina primenjuju se posebne preporuke, isključivo uz nadzor lekara.\nGde se Eko B-Vit može nabaviti?\nEko B-Vit film tablete možete nabaviti u svim bolje snabdevenim apotekama na teritoriji Republike Srbije.\nPakovanje sadrži 40 film tableta.\nBroj i datum produženja upisa u bazu podataka Ministarstva zdravlja – 1643/2016 od 21.10.2016. god.\nSASTAV 1 film tableta 3 film tablete %PDU* 100 g\nVitamin B1 (Tiamin-hidrohlorid) 1,0 mg 3,0 mg 273 500 mg\nVitamin B2 (Natrijum-riboflavin-5′-fosfat) 1,14 mg 3,42 mg 244 570 mg\nVitamin B5 (Kalcijum-D-pantotenat) 5,0 mg 15,0 mg 250 2500 mg\nVitamin B6 (Piridoksin-hidrohlorid) 1,42 mg 4,26 mg 304 710 mg\nVitamin B12 (Cianokobalamin) 1,3 µg 3,9 µg 156 650 µg\nFolat (Pteroilmonoglutaminska kiselina) 130 µg 390 µg 195 65000 µg\nNiacin (nikotinamid) 8,0 mg 24,0 mg 150 4000 mg\nBiotin (D-biotin) 50,0 µg 150,0 µg 300 25000 µg\nNutritivne vrednosti 3 film tablete 100 g\nenergetska vrednost 10,34 kJ (2,44 kcal) 1723 kJ (406 kcal)\nugljeni hidrati 0,54 g 90,4 g\nproteini 0,05 g 7,5 g\nmasti 0,01 g 1,6 g


Kako dodati Facebook Piksel na svoj blog? - ExtendedSkills\nU slučaju da ste se pitali kako dodati Facebook Piksel na svoj blog koji je na WordPressu, pratite ovo uputstvo i napravite sve sami.\nZnajući da je oglašavanje na Facebooku nužnost, ako želite da unapredite i poboljšate konverziju, krajnje je vreme da imate podešen Facebook Piksel na svom blogu. Piksel vam je potreban ako želite da:\nZnate koji oglasi rade, koji ne\nCiljate pravu publiku\nOptimizujete budžet za oglašavanje i još dosta toga.\nKako tačno funkcioniše Facebook Piksel?\nFacebook Piksel je analitički alat koji pomaže da merite efikasnost oglašavanja. Koristite ga kako biste razumeli radnje koje ljudi preuzimaju na vašem sajtu ili blogu kako biste došli do publike do koje vam je stalo.\nKao takav, Facebook Piksel pomaže da svoje poruke prilagodite i isporučite pravoj publici u pravom trenutku. Jednom kad je instaliran, Piksel će pratiti ponašanje posetilaca kao što su:\nURL-ove i domene koje\nUređaje sa kojih dolaze\nInterakcije sa vašim sajtom/blogom\nPrikupljeni podaci vam pomažu da daleko bolje razumete navike i aktivnosti posetilaca kako biste kreirali bolje i kvalitetnije Facebook oglase i tako dobili bolje rezultate i konverzije.\nA šta su konverzije i njihovo praćenje?\nJednostavno rečeno, konverzija je svaka specifična radnja koju posetilac izvodi na vašem blogu, baš kao što su to ciljevi u Google Analitici. To može biti klik na vaš link, prikaz na određenoj stranici, pretplata na newsletter, dodavanje predmeta u korpu za kupovinu i slično. Facebook Piksel pomaže da pratite sve te konverzije sa ciljem analize efikasnosti vašeg marketinga i postavljanja boljih ciljeva.\nSad kad znamo te osnove, ostaje da podesimo sve kako treba na vašem blogu.\nKako postaviti Facebook Piksel na svoj blog na WordPressu?\nPostoje dva načina da postavite Piksel na svom blogu – manuelni i uz pomoć plugina, i objasnićemo oba.\nAko postavljate manualno, ovo su koraci koje treba ispratiti:\nUlogujte se na svoj Facebook Ads Manager i kliknite na + Add New Data Source kako biste kreirali Facebook Piksel\nImenujte Piksel i unesite URL sajta na kojem želite da je instaliran, potom kliknite na Create dugme\nInstall Pixel opcija daje vam da birate između opcije Manually Install, Email Instructions i tu birate prvu opciju gde, nakon što odaberete, kopirate parče koda i unesete ga na svoj WordPress blog\nUlogujte se na svoj blog i u delu sa kodom, u delu gde je header (<head> </head> tags) unesite kod za Piksel.\nČestitamo, upravo ste potpuno sami podesili Facebook Piksel na svom blogu ?\nDrugi način, putem plugina jednako je lak i jednostavan za izvesti, vaše je samo da izaberete neki od ponuđenih dodaka:\nJednom kad ste podesili Facebook Piksel na svoj blog, nemojte misliti da je posao gotov ? Kao i u svemu drugom u životu, i ovde je potrebna ljudska pomoć kako bi sve radilo kako treba. Pre svega, Piksel ne počinje odmah sa rezultatima, potrebno je da prođe neko vreme nakon što pustite oglas, kako bi algoritam počeo sa prikupljanjem podataka. Što više vremena prođe, više ćete podataka dobijati i tako kreirati što relevantnije i usmerenije oglase kako biste dobili bolje rezultate. Podaci kao što su:\nDan i vreme posete\nKoje uređaje koriste i slično\nSvi ti podaci su vam važni kako biste uskladili oglase I kreirali ih prema specifikacijama vaše publike koju možete kreirati u delu Custom Audiences. Znači, Piksel vam pomaže u segmentaciji posetilaca, pa tako možete osmisliti i podesiti različite oglase u zavisnosti od akcije koju su napravili i šta ih je podstaklo da do vas dođu.\nNadamo se da vam je tekst od koristi i da olakšava postavljanje Piksela i boljeg razumevanja njegovog korišćenja. Ako zapnete na bilo kom koraku ili vam treba više detalja, ostavite nam komentar – rado ćemo pomoći ?


Milica Pantelić i Željko Lončar | Intervju | Designed.rs - Dizajn web portal\nMilica Pantelić i Željko Lončar\nMilica Pantelić (1984) i Željko Lončar (1981) su grafički dizajneri iz Beograda, aktivni članovi srpske dizajnerske scene. Milica voli ilustraciju, Željko grafiku. Nakon studija na Fakultetu primenjenih umetnosti na smeru grafika i oprema knjige, Željko sa svojim prijateljima 2006. godine osniva umetnički kolektiv Turbosutra, dizajnersko-konceptualnu grupu sa kojom izlaže po Srbiji i okolnim zemljama. Milica, nakon diplomiranja na Fakultetu primenjenih umetnosti u Beogradu i upotpunjavanja studija u Visokoj Nacionalnoj Školi Primenjenih Umetnosti (ENSAD) u Parizu, zajedno sa još dvoje autora (Natalija Dabić i Nikola Korać) 2009. godine, osniva SilkSkrin, kolektiv koji se bavi konceptualnim dizajnom i ilustracijom s ciljem kvalitetne produkcije originalnih umetničkih radova i promovisanja autorskog izraza u oblasti grafičkih komunikacija. Sa njima aktivno izlaže u zemlji i inostranstvu. Zatim, deo su projekta i kolektiva Flomastersi, a od nedavno i dizajn kolektiva Cabinet SR:CH, koji ima za cilj unapređenje i promociju kulturne razmene u okviru vizuelnih komunikacija i umetnosti. Željko trenutno živi u Beogradu gde radi kao predavač grafičkog dizajna na Visokoj školi likovnih i primenjenih umetnosti (VŠLPUSS), a Milica živi na relaciji Beograd-Novi Sad, gde kao art direktor radi u nezavisnom studiju za dizajn Peter Gregson.\nFotografije Milice Pantelić i Željka Lončara: Višnja Jovanović\nDizajnerska javnost vas najviše zna po učešću i organizovanju u umetničkim timovima (kolektivima). Željko je jedan od članova kolektiva Turbosutra, koji je pokretač Prvog Prolećnog Laserskog Samita Jeftine Grafike. Zajedno ste se sa još dvoje autora (Natalija Dabić i Nikola Korać), 2009. godine okupili oko SilkSkrin kolektiva s ciljem kvalitetne produkcije originalnih umetničkih radova i promovisanja autorskog izraza u oblasti grafičkih komunikacija. Recite nam nešto, svako iz svog ugla o iskustvima iz ovakvih okupljanja.\nMilica i Željko: Pored ovih, tu je i internacionalni dizajn kolektiv Kabinet SR:CH, tako da je dosta kolektiva i grupa u „igri“ , iz našeg ugla to je dobar način da se spoje razne stvari, druženje, stvaranje, produkcija, izlaganje... Sa svakom od ovih grupa se iskristalisao po neki projekat ili način rada koji se periodično dešava, i to je nešto što nam mnogo znači jer nam te akcije služe kao punjenje baterija u svakom smislu. Baš pre par dana smo se vratili sa dvonedeljnog projekta i radionice u Švajcarskoj koja je bila jako sadržajna i inspirativna, pre toga je bio laserski samit u Beču u novembru prošle godine, a pre toga Silkskrin u Berlinu...Sve to čini život bogatijim i lepšim...\nSILKSKRIN, ME MYSELF AND I, 2013\nDa li je vizuelnim umetnicima lakše da svoj rad prikažu i promovišu tako što će biti deo neke grupe ili kolektiva, ili mislite da je to samo neki sticaj okolnosti, potreba za druženjem, razmenom iskustava....\nŽeljko: Sve zajedno. Sticaj okolnosti, želja za druženjem, potreba za isticanjem i razmenom iskustva, sve su to faktori koji su u pitanju kada govorimo o kolektivima. Rad u grupi je interesantan upravo jer objedinjuje sve te stvari. To može biti profesionalna aktivnost, druženje i razmena ideja. Čovek prosto više radi/stvara kada je u grupi i u projektu koji mora da se završi kada postoji obaveza prema drugima.\nMilica Pantelić i Željko Lončar, Silkskrin\nMilica: U početku je to bio sticaj okolnosti a sada to doživljavam kao neki kreativni trening koji je neophodan kako bi duh ostao u kondiciji. Vremenom projekti počnu da se nadovezuju.\nKakva je po vašem mišljenju situacija danas u odnosu na onu kada ste vi počeli da se probijate kao autori u okviru ova dva gore pomenuta kolektiva.\nŽeljko: Iskreno ne znam koliko se promenila situacija u tom smislu. Čini mi se da je teže nego pre, mislm da su se naše generacije lakše upuštale u tako neke eksperimente, mlađe generacije zbog finansijske situacije koja je lošija nego pre, nemaju toliko vremena i sredstava da investiraju u svoje projekte. Iz iskustva profesora na VSLPUU vidim da je većina studenata pod pritiskom da nađe posao odmah, dalje školovanje je skupo i treba se pobrinuti za egzistenciju, nema se mnogo vremena za pokušaje. Mada, ima onih koji uspevaju uprkos svim izazovima kao kolektiv LUFT npr.\nŽeljko Lončar, Ja sam glumac i imam 29 godina\nMilica: Čini mi se da kada smo mi završili fakultet nije postojalo ništa, nikakva umetnička aktivnost. Tako da je bilo neophodno uraditi sam, bilo šta, stvoriti teren za igru. Sada imam utisak da ima više upliva modernijih tokova i da su se ljudi ohrabrili da rade na sebi i na svojim interesovanjima. Moj utisak je da je situacija pozitivnija.\nMilica Pantelić, Personal Work\nTakođe, učestvovali ste sa svojim radovima i u okviru projekta kolekcije i prve online prodavnice za umetničke grafike u našem regionu - Side Effects, koja čini pažljivu selekciju učesnika. Da li smatrate da nedostatak umetničkog tržišta kod nas može da se nadomesti ovakvim akcijama u smislu da one samim autorima donose određenu afirmaciju ali i materijalnu satisfakciju. Jel su očekivanja od ovakvih inicijativa realna?\nŽeljko: Kroz ovakve i slične akcije se formiraju mikrotržišta koja će, nadajmo se prerasti u održive biznis modele koji će omogućavati autorima da plasiraju svoje radove na određeno tržište, da dobiju vidljivost kao i novac koji će im omogućiti da se dalje bave svojom umetnošću. Zahvaljujući internetu ovakve stvari mogu da postanu realne, što ne znači da su i lako izvodljive. Potrebno je uložiti puno truda u sve to. Produkcija radova, prezentacija, vidljivost kao i konstantna aktivnost na internetu su neke od stvari koje iziskuju puno energije.\nŽeljko Lončar, Side Effects, Land of the Lines\nMilica: Mislim da su očekivanja potpuno realna, sve dok se ne odustaje i ide napred. Težak je to posao, mora mnogo da se uloži, ali ja ne sumnjam da je pozitivan ishod izvestan. Momenat je idealan zapravo s’obzirom na razvoj svetskih tokova i pravca razvijanja medija i marketinga.\nMilica Pantelić, Side Effects, Where Am I?\nDa li se slažete da je možda upravo to zatvoreno, malo i ograničeno tržište, ili njegovo nepostojanje, pokretač slobode u načinu izražavanja kod naših mladih autora, njihovoj prepoznatljivosti i kvalitetu radova?\nŽeljko: Nepostojanje nekog većeg i uređenog tržišta od strane nekih uticajnijih aktera svakako ostavlja autorima više prostora za eksperimentisanje i praćenje skroz ličnih ideja i zamisli. U takvoj situaciji stvari funkcionišu na energiji entuzijazma koji se pak puni ličnim vizijama. U takvoj klimi zaista se rađaju autentične stvari, jer se akteri scene bave stvarima iz ljubavi.\nMilica: Definitivno, samo nam svima fali još malo veća doza posvećenosti i discipline.\nOboje imate stalne poslove. Željko, ti predaješ grafički dizajn na Visokoj školi likovnih i primenjenih umetnosti, a ti Milice radiš kao art direktor u renomiranom novosadskom studiju Peter Gregson. Recite nam nešto više o ovom aspektu vašeg profesionalnog života, od kojeg zapravo živite?\nŽeljko: Posao u edukaciji je jako zahvalan zbog „boravka“ u energiji mlađih autora koji imaju puno entuzijazma i želje za stvaranjem, takođe sam posao ostavlja i prostora za lične projekte. Pored ovih pluseva veliki izazov i napor je samo prenošenje znanja u zemlji u kojoj su uslovi za adekvatno obrazovanje jako loši.\nMilica: Meni jedna aktivnost pomaže da više cenim drugu i obrnuto. Upotpunjavaju se. Pomažu jedna drugoj i u dobrim i u lošim aspektima.\nSilkskrin, You & You\nVi se kroz SilkSkrin delovanje i akcije zalažete „za umetnost za svakoga, za popularizaciju i promociju grafike, edukaciju publike, promovisanje autorskog izraza u oblasti grafičkih komunikacija“. Koliko je teško da ovakve težnje pomirite na svakodnevnom planu kroz posao kojim se bavite, ti Željko u edukaciji, a ti Milice, u da tako kažem kreativnom biznisu?\nŽeljko: Mirenje autorskog izraza i klasičnog posla grafičkog dizajnera je tema o kojoj dosta razmišljam pošto naš sistem edukacije dizajnera ima puno elemenata klasičnog likovnog (autorskog) edukovanja iz 19 veka npr. Kao posledicu toga imamo stav da je sve što nije apsolutno autorsko izražavanje u dizajnu gušenje „umetničkih“ sloboda. Mlađim generacijama studenata je nekada teško da percipiraju kreativni prostor dizajna unutar koga treba da se ostvare kao autori, pošto su zbunjeni različitim impulsima tokom školovanja. U dizajnu se traži objektivnost dok se tokom edukacije u tradicionalnim disiplinama traži subjektivnost i lični izraz.\nMilica: Čini mi se da je što se kreativnog biznisa tiče neophodno da uvek ostane koliko god je moguće inficiran klicom umetničke slobode, a to misle i ostali u Peter Gregson timu, pa se zato i dobro slažemo i lepo radimo. Mada je to mnogo teže nego što zvuči, pa je to uvek neka borba. Čini mi se da iz takvog stava i kroz dizajn može da se edukuje publika, popularizuje grafika i promoviše autorski izraz.\nJedan od vаših poslednjih uspešnih projekata je i Kolektiv Kabinet SR:CH. Tu sarađujete sa 3 švajcarska dizajnera (Theofil Glauser, Coline Jeanneret Gris i Sebastien Doutaz). Recite nam malo više o toj saradnji i projektu uopšte.\nŽeljko: To je nešto na šta sam jako ponosan. U pitanju je interkulturalni dizajn kolektiv, koji se bavi edukacijom, dizajnom i kulturnom razmenom uopšte. Iza nas je već 5 projekata od 2012. godine, koji su okupljali mlade dizajnere i studente iz Srbije i Švajcarske. Poslednji koji smo realizovali je projekat UNFOLD u Šo De Fonu gde smo radili na promociji pisane kulture, gde su se studenti upoznali sa nekim od bitnijih pisaca iz obe zemlje. Pored izložbe publikovali smo i knjigu sa radovima studenata sa same radionice.\nCABINET SR:CH, Unfold Book and Workshop, 2015\nTokom protekle 3 godine organizovali ste eksperimentalne radionice grafičkog dizajna i tipografije u kojima su učestvovali dizajneri iz Švajcarke i Srbije. Većina su bile studentske radionice, ali plan vam je negde da se fokusirate i na profesionalne radionice i ediciju knjiga. Vi ste i objavili prvu knjigu koja obuhvata sve 3 godine vašeg zajedničkog rada. Koliko je teško da izgurate takve projekte i kako to uopšte uspevate?\nMilica i Željko: Generalno nije lako, ali to je nešto što volimo i što čini život lepšim. Bavljenje ovom profesijom je ljubav po sebi a kada upoznate ljude iz drugih sredina koji dele istu strast prema tome i sa kojima možete lako da komunicirate, onda to stvari odvodi na neki drugi nivo i daje vam još više energije i volje da se bavite time. Švajcarska je čuvena po grafičkom dizajnu, sad bih se usudio da kažem da je to Japan Evrope, profesionalizam, etika u radu i posvećenost detaljima prosto inspiriše čoveka da ide napred i bude bolji. Cilj nam je da se bavimo formom radionica iz kojih bi nastajale publikacije i izložbe, to je nešto što smo do sad radili i nadam se da ćemo sa uspehom da razvijamo taj model.\nCABINET SR:CH, Book\nKnjiga je promovisana u Beogradu u UK Parobrodu u novembru i u Neuchatelu u Švajcarskoj krajem decembra. Kakve su reakcije na knjigu, i koja su vaša očekivanja od ovakvih promocija.\nMilica i Željko: Knjiga je jedna vrsta krune naše saradnje od 2012. godine, koja predstavlja projekte na kojima smo radili. Zadovoljni smo reakcijom na knjigu pošto se radi o nestandardnom tipu knjige. Ljudi iz struke su jako pozitivno reagovali na to, sada smo u procesu distribucije i u pregovorima sa distributerima iz Belgije gde postoji razvijeno tržište umetničkih knjiga.\nCABINET SR:CH, Energy of Place\nČini se da je u pitanju potpuno privatna produkcija i lično zalaganje vas petoro, da li ima nekih naznaka o podršci i saradnji sa lokalnim institucijama kulture? Kakvi su vam planovi, šta možemo uskoro da očekujemo od vaših akcija?\nMilica i Željko: Većina produkcije je rezultat ličnog angažovanja nas petoro uz finansijsku podršku švajcarskih kulturnih institucija i crowdfunding-a. Što se podrške u regionu tiče imamo jako dobru saradnju sa lokalnim ustanovama kulture u gradu, tu mislim na UK Parobrod, KC Grad, Urban Inkubator kao i na Designed.rs koji je uvek ispratio naše akcije. I ovim putem bi se još jednom zahvalio svima. Što se daljih planova tiče, deo Kabineta iz Švajcarske će provesti 3 meseca u Beogradu od septembra i tada ćemo realizovati razne projekte izložbe i radionice u saradnji sa Urban inkubatorom. A o svim detaljim bićete blagovremeno obavešteni.


Visković: Rot nije uvredio Srbiju - Sputnjik Srbija\n20:19 13.09.2016 (osveženo 20:34 13.09.2016) Preuzmite kraći link\nMiloš Ćurčin, Sandra Čerin. Sputnik Srbija\nU izjavi za Sputnjik Visković kaže da ni on, niti njegove kolege, nisu Rotovo izlaganje na Fakultetu političkih nauka u Beogradu shvatili kao uvredu upućenoj Srbiji.\n„Gospodin Rot je bio vrlo otvoren u razgovoru i bez uvijanja je, kao što to često nemački predstavnici rade, rekao neke stvari, ali ne na takav način da bismo mi to shvatili kao uvredljivo, a pogotovo ne kao nešto što je u suprotnosti sa našom spoljnom politikom, odnosno da nas on optužuje za nešto što ne stoji. Naš utisak je da Rot ni na koji način nije imputirao Srbiji da je zauzela neki stav ili da ga ima, a da ne treba tako da bude. U nekoliko navrata je izrazio razumevanje za našu poziciju, ali je naglasio da u procesu pristupanja EU do prijema moramo uskladiti svoje stavove sa zajedničkom spoljnom politikom Unije, kao i da ubuduće svi moraju ispuniti sve uslove da bi bili primljeni. To je iskustvo koje je EU stekla, koje nije plod nekakvog administrativnog ili birokratskog pristupa ljudi u Briselu, već su svi bitni političari saglasni da se do pristupanja EU moraju ispuniti svi uslovi, a ne ostaviti za period nakon pristupanja“, kaže Visković.\nDačić: Hoćemo u EU iako više nije tako privlačna\nOn napominje da je na njegovo konkretno pitanje o poziciji Srbije u pregovorima sa Prištinom Rot rekao da se slaže da treba imati više razumevanja za osetljivost tog pitanja i da ga treba rešavati postepeno, korak po korak.\nNi dopisnik lista „Politika“ iz Nemačke Nenad Radičević ne misli da je Mihael Rot želeo da Srbiji pošalje neku poruku, iako je, kako kaže, svaka takva izjava suštinski neka poruka vlastima.\n„Izgleda da se Rot previše opustio u studentskoj atmosferi, te je njegovo izlaganje više ličilo na neformalne razgovore u kojima oslikava neke ljude i partije koje kritikuju odnos vlasti prema Rusiji, ili pak neke segmente vlasti koje se sagledavaju više kao proruske. Međutim, u zvaničnim razgovorima sa srpskim političarima priča je sasvim drugačija, a akcenat se stavlja na Kosovo, dok se o formulaciji odnosa Srbije i Rusije govori isključivo u pravcu približavanja spoljne politike Srbije ka politici EU“, tvrdi on.\nRadičević napominje da Nemačka za sada ne insistira toliko na tome da se Srbija pridruži sankcijama koje je EU uvela Rusiji zbog stanja u Ukrajini, naročito jer u unutar same EU ima zemlja nezadovoljnih trenutnim odnosom prema Rusiji.\n„Dobar deo vlade, pre svega Socijaldemokratska partija, nastoji da nađe način da dođe do svojevrsnog poboljšanja odnosa između Rusije i EU, dok se demohrišćani i Angela Merkel trude da budu loši momci. Čini mi se da igraju igre dobrog i lošeg policajca trudeći se da privole Moskvu da naprave neki dogovor kako bi se napravio pomak u sprovođenju minskog sporazuma što bi vodilo ka ublažavanju sankcija EU“, naglašava Radičević.\nOn smatra da Nemačka jeste prijatelj Srbije dok god je to prijateljstvo u skladu sa tim kako Nemačka vidi evropske integracije celog Balkana.\nTo znači da će Nemačka biti prijatelj Srbije sve dok traje proces normalizacije odnosa između Beograda i Prištine, odnosno sve dok se sprovodi stanje na terenu u kome Kosovo nije deo Srbije, dodaje on.\n„To su nemački ciljevi i oni će teško od toga odustati. Naravno, tu ima malo manevarskog prostora za neki bolji položaj Beograda, ali ne previše, budući da je ceo okvir već postavljen u pregovaračkom okviru EU sa Srbijom, te je sve predefinisano u skladu sa interesima Berlina“, zaključuje Radičević.\nusklađenost, spoljna politika, uvreda, Mihael Rot, Ivo Visković, Nemačka, Srbija


O nama - Alfa Distribucija\nAlfa Distribucija D.O.O. osnovana je 2011-te godine. Naš tim sastavljen je od mladih, stručnih i ambicioznih ljudi. Uspeli smo da u proteklom perodu ostvarimo značajan prodor i zabeležimo izuzetne rezultate:\n1. Alfa Distribucija je lider u prodaji LED rasvete. Brend LUMAX, čiji smo vlasnici, može se naći u velikoj većini prodavnica rasvete kao i hipermarketa. LUMAX daje 3 godine garancije i vrhunski kvalitet po izuzetno povoljnoj ceni. Kod većine Sistema u kojima je prisutan LUMAX je najprodavanija LED sijalica u više kategorija.\n2. Ekskluzivni smo zastupnici i serviseri francuskog proizvođača Danube (Onera Grupacija). Reč je o vrhunskom proizvođaču profesionalne opreme za pranje, sušenje i peglanje veša čiji svi proizvodi su proizvedeni u sopstvenim pogonima u Francuskoj i Španiji čime je obezbeđen vrhunski kvalitet i pouzdanost. U proteklom periodu nove mašine francuskog proizvođača pustili smo u rad u velikim bolnicama (KBC Sremska Kamenica), hotelima (Hotel Park Novi Sad, Hotel „Tornik“ Alco group hoteli Zlatibor, Hotel “Soko Terme” Soko Banja ), profesionalnim industrijskim perionicama ( AQUA Clean, Pure Point – Novi Sad, Viktorija Royal Group – Crna Gora), kao i proizvodnim pogonima (Polimark). Kvalitet opreme, kao i efikasan rad našeg servisnog tima čine da je broj zadovoljnih korisnika sve širi.\n3. Zastupnici smo i serviseri italijanskih proizvođača profesionalne opreme za formiranje, peglanje i parno čišćenje – ROTONDI Group i BIEFFE-FARINELLI. Svi proizvodi ovih proizvođača su MADE IN ITALY. Već decenijama su poznati kao izuzetno kvalitetni u najtežim uslovima profesionalne eksploatacije u hotelima, perionicama i proizvodnim pogonima.\n4. Ekskluzivni smo zastupnici i serviseri izuzetno uspešnog proizvođača računarskih periferija i gaming opreme – JETION! Proizvodi sa oznakom JETION prepoznati su kao izdržljivi i pouzdani u uslovima kancelarijske primene kao i gejmerske eksploatacije. Možete ih pronaći u svim bolje opremljenim prodavnicama računarske opreme u Srbiji i Crnoj Gori.\n5. Distributeri smo i serviseri malih kućnih aparata Brenda Sapir. Aparati sa oznakom Sapir i ZEPHYR su u poslednje dve decenije postali deo domaćinstava u velikom broju zemalja. Izdržljivi su, imaju 2 godine garancije i naš besprekorni servis.\n6. Distributeri smo i serviseri za program vrhunskih KFD punjača za laptopove i mobile telephone. Fokus proizvođača KFD su poslovni, gaming i drugi zahtevni korisnici. Za ove kategorije imperativ je pouzdanost i zaštita računara i telefona, a to KFD pre svega pruža.\nPored svega pomenutog Alfa Distribucija postigla je zapažene uspehe u susednim zemljama. Naša LED rasveta i profesionalna oprema uspešno su predstavljani u svim nama susednim zemljama. U toku su ambiciozni projekti u Crnoj Gori, Hrvatskoj, Sloveniji, Bosni i Hercegovini, Makedoniji i Bugarskoj. Uspeh ovih projekata dovešće do daljeg regionalnog širenja naše uspešne firme.\nKljuč našeg uspeha je i u bespekornoj servisnoj podršci i kvalitetnoj logistici gde su mladi i stručni ljudi zaduženi za brzu isporuku, instalaciju i servisne intervencije. Sve isporuke smo u stanju da izvršimo našim sopstvenim vozilima i to u najkraćem roku.\nNaš profesionalni servisni tim ovlašćenih i sertifikovanih servisera obezbeđuje brzo rešavanje svih neispravnosti kako u prostorijama našeg sopstvenog servisa, tako i u izlascima na teren u zahtevnom servisiranju sofisticirane profesionalne opreme.


Rukometaši Optimista dobili poziv da igraju za prvoligaša RK Sloga iz G. Vakufa – Uskoplja | Ramski Vjesnik\nRukometaši Optimista dobili poziv da igraju za prvoligaša RK Sloga iz G. Vakufa – Uskoplja\nRama , Sport 16.08.2018. 15:58h Uredništvo\nRukometaši škole rukometa Optimist: Mateo Stojanović, Robert Ivančić, Marko Drežnja i Alojzije Ćurić ovih dana dobili su poziv od novog člana rukometne Premijer lige BiH RK Sloga iz Gornjeg Vakufa – Uskoplja da igraju za ovaj klub.\nOvaj poziv je potvrda rada škole rukometa Optimist i talenta. Rad, upornost i želja za igrom dolaze do izražaja. Iz Optimista iskazuju zadovoljstvo ovim pozivom te se nadaju da će još više raditi u nadogradnji stečenih znanja i pokazati prave rezultate.\nŽelimo im sreću te se nadamo da će bit još većih poziva za njih, ali i za ostale mlade rukometaše Rame.


Simptomi, posledice i lečenje emocionalne traume\nU prošlosti su se psihološke traume poistovećivale uglavnom sa onima koje muškarci dožive nakon dolaska sa ratišta. Tokom 60-ih godina prošlog veka aktivisti za prava žena proširili su definiciju traume na fizičko i seksualno zlostavljanje žena i dece. Danas psihološke i emocionalne traume obuhvataju mnogo više.\nEmocionalna trauma može nastati usled preživljavanja neke prirodne katastrofe, izloženosti ratu, silovanju, zlostavljanju, teških automobilskih ili avionskih nesreća i sl.\nBez obzira šta je izvor traume odlikuju je tri osnovna elementa: neočekivanost situacije, nespremnost na nju i nemogućnost da se događaj koji ju je izazvao spreči. S obzirom da svaka osoba različito reaguje na različite situacije ne može se unapred odrediti šta bi za koga moglo da bude emocionalno traumatično iskustvo. Zato je bitna razlika između emocionalne traume i stresa. Dok stres poremeti rad nervnog sistema u realativno kratkom vremenskom periodu, u roku od nekoliko dana, trauma traje duže. Nervni sistem se prilikom stresa oporavi nakon nekoliko dana, a tada se vrati u prvobitno stanje ravnoteže. Trauma traje duže i povratak u ravnotežu često je onemogućen jer osoba ostaje „zarobljena“ u događaju koji ju je izazvao. Razlika se najbolje može videti kroz ishod – kakav efekat uznemirujući događaj ima na nastavak života, odnose i funkcionisanje.\nPostoje tri vrste simptoma emocionalne traume: fizički, emocionalni i kognitivni. Fizički simptomi su poremećaj u ishrani, spavanju, seksualna disfunkcija ili hronični i neobjašnjiv bol. Emocionalni simptomi su depresija, anksioznost, napadi panike, razdražljivost, ljutitost i prezir. Kognitivni simptomi su tzv. „rupe u pamćenju“, smanjena koncentracija i otežano donošenje odluka.\nPosledice emocionalne traume su zloupotreba alkohola i droge, kompulsivni obrasci ponašanja, smodestruktivno ponašanje, stid, očaj, beznađe i slično.\nEmocionalna trauma liječi se psihoterapijom, lekovima ili kombinacijom razgovora i lekova. Ponekad je potrebno isprobati različite metode lečenja kako bi se otkrilo koja metoda pojedincu odgovara.\nPsihoterapeuti najčeće upotrebljavaju somatsku, EMDP terapiju i kognitivno – bihejvioralnu terapiju.\nEvo nekoliko saveta kako se najlakše suočiti sa emocionalnom traumom.\nNemojte da se izolujete – Osobe koje dožive emocionalnu traumu vrlo često problem pokušavaju da reše izolujući se od drugih ljudi. Izolacija samo pogoršava stanje traume, jer povezivanje s ljudima pomaže da rane zacele.\nPotražite podršku – Kako za svaki problem, pa tako i ovaj važi pravilo „Dve glave su pametnije od jedne“. Osećaj beznađa i očaja ne može tek tako da prođe sam od sebe, a psihoterapeuti ističu podršku porodice i prijatelja kao jedan od najefikasnijih načina borbe protiv depresije i anksioznosti.\nUčestvujte u društvenim događanjima – Iako vam odlazak na dogovoren susret u tom momentu ne prija i ako nemate volje da učestvujete u nečemu, potrudite se da ipak odete jer će pomoći da se osećate bolje.\nPridružite se grupama podrške – Osobe koje su preživele bilo kakav oblik traume imaju mogućnost da se pridruže grupama za podršku u kojima su ljudi koji imaju slična iskustva. Razmena iskustava olakšava problem.\nVolontirajte – Pomaganje drugima može biti odličan način da nestane osećaj bespomoćnosti.\nDržite se svakodnevne rutine – Ako ste navikli da ustajete rano i ležete rano, idete na posao biciklom, radite vežbe u određeno vrijeme, držite se toga kako biste pobedili traumu. Zadržavanje navika koje su bile dio vašeg života prije nemilog dođađaja pomoći će i telu i duši da se oporavi od šoka.\nRešavajte jednu po jednu stvar – Podelite velike zadatke na nekoliko manjih kako biste ih lakše obavili. Uživajte u svemu što ste postigli, iako se možda radi o sitnicama.\nPronađite „izduvni ventil“ – Radite stvari koje su vas i ranije činile srećnim. Bilo da se radi o čitanju, kuhanju, šetnji s kućnim ljubimcem, radite to što češće kako biste odvratili loše misli.\nDopustite sebi da osećate to što osećate i kada osećate – Prihvatite to što osećate. I tugovanje je dio procesa izlečenja.\nVodite računa o svom zdravlju – Samo zdravo tielo je sposobno da se nosi s velikom količinom stresa i da se suoči s posledicama traume. Zato spavajte redovno i dovoljno, izbegavajte alkohol, vežbajte, zdravu hranu, nađite razlog da se nasmejete.\nOznakeanksioznostdepresijaemocijeemocionalna traumalečenje depresijepsihičko zdravljezdravlje


Ministarstvo vanjskih poslova BiH Archives - BHDijaspora.net\nBivši ministar vanjskih poslova BiH Crnadak ne krije ljutnju: “Milorad Dodik je Bošnjacima prepustio MVP BiH jer tamo nema milionskih muljanja”\nIgor Crnadak, bivši ministar vanjskih poslova Bonse i Hercegovine, kazao je danas kako je člana Predsjedništva BiH Milorad Dodik glasao da Sven Alkalaj bude ambasador BiH pri Ujedinjenim nacijama. Crnadak je naveo kako je dužan da “upozna javnost Republike Srpske da je Sven Alkalaj ambasador BiH pri Ujedinjenim nacijama samo zato što je za njega …\nBivši ministar vanjskih poslova BiH Crnadak ne krije ljutnju: “Milorad Dodik je Bošnjacima prepustio MVP BiH jer tamo nema milionskih muljanja” Read More »\nOtpravnik poslova Ambasade Bosne i Hercegovine u Beogradu Mirsad Muhović posjetio je u srijedu, 15.septembra državljanina Bosne i Hercegovine Edina Vranja koji je 12. septembra uhapšen u Srbiji pod optužbama za ratni zločin, navodi se u saopštenju za javnost iz Ministarstva vanjskih poslova BiH. “Tokom posjete Muhović je Vranju ponudio svu konzularnu pomoć u skladu …\nMinistarstvo vanjskih poslova BiH potvrdilo: “Ponuđena je pomoć po važećim propisima, Vranj se osjeća dobro” Read More »\nMinistarstvo vanjskih poslova Bosne i Hercegovine izdalo je danas upozorenje građanima naše zemlje za putovanja u Republiku Srbiju. “Preporučuje se svim državljanima Bosne i Hercegovine koji na bilo koji način bili uključeni u odbranu Bosne i Hercegovine u periodu od 1992. do kraja 1995. godine da do daljnjeg ne putuju u Republiku Srbiju”, navodi se …\nMinistarstvo jasno upozorilo: Ako ste u ratu branili BiH ne putujte u Srbiju Read More »\nBisera Turković otputovala je u Iran gdje se sastaje sa brojnim zvaničnicima. Ministrica vanjskih poslova Bosne i Hercegovine (BiH) Bisera Turković sastala se u Teheranu s novoizabranim ultrakonzervativnim predsjednikom Islamske Republike Iran Ebrahimom Raisijem, te mu čestitala na izboru i poželjela uspješan mandat nakon što je 3. augusta preuzeo dužnost predsjednika. Tokom sastanka je razgovarano …\nMinistrica vanjskih poslova BiH Bisera Turković u Iranu, pročitajte detalje sastanka Read More »


Britanski milijarder širi poslovnu imperiju u BiH - Vijesti: Bosna i Hercegovina - BoljiPosao.com\nKompanija Virgin Pulse Tuzla dostigla je impresivnu prekretnicu od 300 zaposlenih.  Podsjetimo da je ova IT kompanija, koja radi sa klijentima širom svijeta, dio poslovnog carstva jednog od najpoznatijih poduzetnika na svijetu, britanskog milijardera Richarda Bransona. Zanimljivo je da je kompanija u toku pandemije unaprijedila poslovanje i broj zaposlenih u BiH. Zaposlili su 30...


I VSTV BiH NEGIRAO PISANJA GLASA SRPSKE O REZULTATIMA TUŽITELJSTVA BiH\nDemant VSTV-a BiH:\nProcenti o ostvarenju norme sudija Suda BiH i tužilaca Tužilaštva BiH objavljeni u „Glasu Srpske“ nisu relevantni\n(Sarajevo, 21. januar 2014.)\nPovodom tekstova „Polovina tužilaca prespavala godinu“ i „Najlošiji sudija Meddžida Kreso“, objavljenih 16. i 17. januara 2014. godine u dnevnom listu „Glas Srpske“, Visoko sudsko i tužilačko vijeće Bosne i Hercegovine (VSTV BiH) želi da demantuje sadržaj spomenutih tekstova.\nU cilju tačnog informisanja javnosti, VSTV BiH naglašava da procenti o ostvarenju norme sudija Suda Bosne i Hercegovine i tužilaca Tužilaštva Bosne i Hercegovine objavljeni u „Glasu Srpske“ nisu relevantni, kao i da nije naveden tačan ukupan broj riješenih predmeta od strane sudija Suda BiH i tužilaca Tužilaštva BiH.\nNaime, u dopisu upućenom Narodnoj skupštinu Republike Srpske 25.12.2013. godine, kao Odgovor na Zaključke Narodne skupštine Republike Srpske, a koje je novinarka „Glasa Srpske“ koristila kao izvor informacija, uz izvještaje o radu pojedinačnih sudija Suda BiH i pojedinačnih tužilaca Tužilaštva BiH, naznačena je bitna činjenica koja nije objavljena u tekstovima, a to je, citirano iz dopisa: „Izvještaji pokazuju broj i vrstu predmeta koju je svaki nosilac pravosudne funkcije riješio tokom 2012. godine, ali napominjemo da procenti o ostvarenju norme nisu relevantni jer orijentaciona mjerila za rad sudija Suda BiH nisu bila na snazi čitavu 2012. godinu, a orijentaciona mjerila za rad tužilaca Tužilaštva BiH su se počela primjenjivati tek od 1.1.2013. godine“.\nU tekstovima se također može vidjeti da prilikom iznošenja broja predmeta koje su riješili sudije i tužioci Suda BiH i Tužilaštva BiH nije naveden ukupan broj riješenih predmeta, čime se stvara pogrešna slika o radu nosilaca pravosudnih funkcija i kreira dojam da su sudije i tužioci ovih pravosudnih institucija ostvarili značajno manje rezultate od stvarno postignutih u 2012. godini. Bez namjere da navodimo rezultate rada za svakog pojedinačnog sudiju i tužioca, navest ćemo samo jedan primjer vezan za jednog od tužilaca Tužilaštva BiH za kojeg je u tekstu objavljeno da je riješio samo jedan predmet, iako je u izvještaju iz CMS-a, kojeg novinarka navodi kao izvor informacija, jasno naznačeno da je ovaj tužilac riješio 119 tužilačkih predmeta.\nU spomenutim izvještajima je također jasno naznačeno da su sudije Suda BiH u 2012. godini riješili ukupno 6.770 predmeta. Tužioci Tužilaštva BiH su imali u radu u 2012. godini 1.265 krivičnih prijava protiv 6.938 lica i 787 istraga protiv 2.719 lica od čega je riješeno 558 prijava protiv 1.992 lica i 305 istraga protiv 815 lica. Tužioci Tužilaštva BiH su tokom 2012. godine podigli ukupno 188 optužnica protiv 370 lica.\nTakođer napominjemo da predsjednici sudova u sudovima koji imaju preko 20 sudija, što uključuje i Sud BiH, kao i glavni tužioci u tužilaštvima koja imaju preko 20 tužilaca, što uključuje Tužilaštvo BiH, nisu obavezni raditi direktno na predmetima.\nI konačno, pozivamo sve novinare koji, iz različitih izvora, dođu do podataka za koje vjeruju da ih je sačinio, pripremio ili dostavio VSTV BiH da nam se, blagovremeno, prije objavljivanja obrate, kako bi se podaci mogli verifikovati i eventualno pojasniti, i na taj način izbjeći situacija da se u javnosti plasiraju netačne informacije i kreira pogrešna percepcija o radu sudija i tužilaca, odnosno pravosudnih institucija u Bosni i Hercegovini.\nObjavljeni demant - LINK


NovaEnergija.net » Kasko osiguranje – najsigurniji vid zaštite vašeg vozila Kasko osiguranje – najsigurniji vid zaštite vašeg vozila – NovaEnergija.net\nwritten by Ivana Karanović October 4, 2018\nDa li ste znali da se samo u Beogradu dnevno ukrade nekoliko automobila? Ne prepuštajte stvari slučaju, već mislite na vreme i osigurajte svoje vozilo još danas.\nKasko osiguranje – najsigurniji vid zaštite vašeg vozila was last modified: October 4th, 2018 by Ivana Karanović\nams osiguranjekasko osiguranjeosiguranje vozila\nKim Kardašijan “najopasnija osoba za pretragu” na internetu\n#mtsTeenTalk – Vidimo se 23. novembra u...\nPrivrednici, menadžeri i stručnjaci na trećem Poslovnom...\n10 razlogov, zakaj z e-mailom nadomestiti telefonski...


SMS Astrolog Srbija\nSMS Astrolog Srbija - pošaljite poruku\nPošaljite BAL na broj 1553\nna broj 1553\nAko ste odlucili da postavite pitanje astrologu putem SMS poruke, potrebno je da poruku posaljete ispravno. Svaka vasa poruka koju posaljete na broj 1553 mora imati prefiks BAL pre same poruke. Takodje OBAVEZNO posaljite DATUM i MESTO RODJENJA osobe za koju pitate. Evo par primera ispravnih astro SMS poruka poslatih na nas astro broj:


MANKALA VIKEND U KNJAŽEVCU!\n7. i 8. jun 2014.\nU saradnji sa Muzejom afričke umetnosti iz Beograda Zavičajni muzej Knjaževac organizuje "MANKALA vikend". U subotu i nedelju, 07. i 08. jun 2014. godine, u Zavičajnom Muzeju Knjaževac imaćete priliku da se upoznate sa pravilima i zaigrate koju partiju ove zanimljive strateške igre koja postaje globalni fenomen.\nEkskluzivno u NOĆI MUZEJA 2014! U udarnom terminu, posle 20h će nastupiti sada već poznati trio koji kombinuje tradicionalnu afričku muziku sa elektronskim zvukom. Trio čine: Nevena Filipović - vokal, Bojan Ivković i Relja Svilar - muzika (udaraljke + matrice)\nSubota, 07.jun 2014, 18h-00h\n18 h - „Kako se igra mankala? - igraonica za decu\n19 h - „Kako se pravi mankala“ - radionica za decu\n20.30h - „Poreklo i značenje društvene igre Mankale” - predavanje za odrasle, Ivana Vojt, istoričar umetnosti, kustos i autor izložbe Mankala, misaona igra u MAU (decembar 2012 - oktobar 2013)\n21h - „Mancala Rules” - igranje za odrasle, posetioci imati priliku da nauče da igraju mankalu i postanu deo jedinstvene atmosfere koju ova igra kreira.\nNedelja, 08.jun 2014, 11h-13h\nDEČJA RADIONICA: Kustosi Muzeja afričke umetnosti će pokazati deci kako se igra mankala, nakon čega će se i sami oprobati u ovoj igri. Kad savladaju pravila igre, deca će moći sama da naprave Mankalu za poneti od kartona za jaja.\nVidi trejler :


Da li su oči spremne za sezonu alergija? - Dr. Bojan Kozomara\nNišta ne može da uništi ljepotu proljećnog vremena kao alergija!\nZašto zapravo naše oči u proljeće često pocrvene, te nas žuljaju i otiču? Je li razlog samo alergija? Kako možemo razaznati razliku između alergije i nekog drugog stanja? I, naravno, šta možemo da učinimo kako bismo pobijedili sezonske alergije i uživali u proljeću?\nRazlog za nastanak sezonskih alergija\nMnoge stvari, od prašine, preko parfema, do dlake kućnih ljubimaca, može da izazove sezonske alergije. Ona nije uvijek limitirana samo da određeno doba godine, ali ipak najviše se ispoljava u proljeće i jesen, i to zbog polena. Biljke, kao što su pojedine vrste trave, najviše cvjetaju baš u proljeće, a korov u jesen.\nTokom širenja polena, vazduh je pun sitnih letećih partikula koje mogu da iritiraju oči i disajne puteve. Za osobe sa izuzetno reaktivnim odbrambenim mehanizmima organizma, to dovodi do svraba u očima, kongestije, ali i mnogo kihanja.\nKako oči reaguju na alergiju\nSimptomi alergija vezanih za oči tipično uključuju crvenilo, svrab i suzenje. Ovi simptomi mogu biti praćeni sa osjećajem žuljanja, otokom kapaka i osjećajem pečenja, kao i posebnom nelagodom kada se nose kontaktna sočiva. Dekongestivi mogu da poboljšaju respiratorne simptome, ali je potencijalna korist ipak manja jer se oči sa njima još više isušuju i postaju još iritabilnije.\nDovoljna hidracija je jedna od najboljih stvari koja može poboljšati stanje tokom alergijskog napada zajedno sa kapima za oči (posebno ako ostali lijekovi za alergije isušuju oči). Može se preporučiti i nošenje naočala za vrijeme trajanja simptoma u zamjenu za kontaktna sočiva. Upravo sočiva mogu čak i zarobiti alergen na oku i pogoršati simptome. Na kraju, nemojte trljati oči, bez obzira na stepen svraba koji osjećate.\nBez obzira koliko ste pažljivi, nemoguće je da se u potpunosti izbjegne polen iz vazduha tokom sezone alergija, ali sigurno je da se može smanjiti izloženost istoj. Prozori bi trebali biti zatvoreni, a stavljanje ventilatora u blizini prozora izbjegavano što je više moguće, jer oni mogu dovesti do bržeg i lakšeg raspršivanja polena po prostoriji.\nNošenje sunčanih naočala (ili dioptrijskih naočala) će dati miminalnu zaštitu od polena. Pokušajte ostati u zatvorenom prostoru tokom vjetrovitih dana, a ako morate obavljati radove na otvorenom tokom sezone alergija, poželjno je da nosite masku protiv polena.\nPrevPrethodniŠta oči imaju sa glavoboljom?\nSljedećiOči mogu biti ulazno mjesto za mikroorganizmeNext


I to se desilo, Bajern u Nemačkoj nije favorit!? - Sportske.net\nI to se desilo, Bajern u Nemačkoj nije favorit!?\nČelnik Bavaraca iskren ili je sve samo psihološka igra?\nLŠ, Grupe E i G - Real se razgoropadio, Ajaks slavi Tadića i Onanu, Levandovski matirao AtinjaneSiti - Sad i Pepov ugovor pod sumnjom?"Redsi" digli ruke od veziste, dva kluba ostala u igri!Sad je i definitivno, on će biti najtraženiji fudbaler u zimskom prelaznom roku, četiri opcije!U Bavarskoj se sprema "prevrat", Nemci otkrili ko će izdati Kovača!\nPredsednik fudbalskog kluba Bajern iz Minhena Uli Henes rekao je da njegova ekipa nije favorit u predstojećoj utakmici protiv Borusije iz Dortmunda, u velikom derbiju Bundeslige.\nDerbi se igra u subotu od 18.30 u Dortmundu, a Bajern posle 10 kola zaostaje četiri boda za vodećom Borusijom.\n"Ne idemo kao favoriti u Dortmund, već kao autsajderi - prvi put posle dugo vremena. Ne možeš samo da odeš u Dortmund i da kažeš da želiš tri boda. Dortmund je u dosadašnjem delu sezone igrao veoma dobro, bez sumnje", rekao je Henes.\nBajern je sinoć pobedio AEK u Atini sa 2:0 u Ligi šampiona, a Borusija iz Dortmunda je u utorak izgubila od Atletiko Madrida sa 0:2.\nDortmund je jedini bez poraza u Bundesligi, a u 10 utakmica postigao je 30 golova.\nPre poraza u utorak, Dortmund je nanizao 15 utakmica bez poraza u svim takmičenjima, a čak ni taj poraz nije prihvaćen toliko loše u klubu.\n"Možda to i nije toliko loše, posle nekoliko nedelja tokom kojih je sve bilo vrhunski, da se malo spustimo na zemlju", rekao je golman Borusije Dortmund Roman Birki.\nIzvršni direktor Borusije Dortmund Hans Joahim Vacke otišao je još dalje.\n"Pomalo sam srećan što je završena ova duga serija bez poraza. To nas usmerava na utakmicu u subotu", naveo je Vacke.\nU poslednjoj utakmici dva kluba u Minhenu u martu, Bajern je pobedio sa 6:0.


HITNO! POSAO Konobarica-šankerica - 10 aktuelnih poslova za Konobarica-šankerica - Oglasi za posao Jooble\nKonobarica, Novi Beograd\nStara Bezanija MBN\nPotrebna konobarica u restoranu na Novom Beograd u, potrebno iskustvo plata 40000 radno vreme 8 sati u dve smene 6 dana u nedelji, za sve ostale informacije pozvati (***) ***-****!!!\nKONOBAR/ica potreban/na ekskluzivnim cafe barovima na vise lokacija u centru grada. Posao podrazumeva posluzivanje gostiju i naplatu usluge. Radno iskustvo je pozeljno, ali nije neophodno. Od kandidata ocekujemo spretnost, usluznost i ljubaznost prema gostima, ...\n...uje veći broj izvršioca posla za svog renomiranog klijenta, ekskluzivni restoran na Hrvatskom primorju. Pozicija: Konobari i konobarice Mesto rada: Hrvatsko primorje Opis posla: • Primanje narudžbina i komunikacija sa gostima • Upoznavanje...\n...Partners & Orka, licencirana agencija za zapošljavanje, potražuje radnike za svog renomiranog klijenta iz Hrvatske. Pozicija: Šanker/Šankerica. Broj izvršilaca: 2. Mesto rada: Selce, Rijeka/Hrvatska. Opis posla: • Priprema toplih i hladnih napitaka, pružanje...\n...poslodavca iz Beograda tražimo radnike na radnom mestu: KONOBAR/ICA (Beograd) Opis: Potrebni studenti za rad na poziciji konobara/konobarice Zarada: 300 din/sat Radno vreme: od 18-23h, 5 dana u nedelji od srede do nedelje. Ukoliko ste zainteresovani, molimo Vas...


"VIDEO SAM SMRT SOPSTVENIM OČIMA" Ovako je Šaban Šaulić govorio o događaju kada je IZBODEN NOŽEM\nŠaban Šaulić poginuo je rano jutros u teškoj saobraćajnoj nesreći koja se dogodila u gradu Bilefeldu, u severozapadnom delu Nemačke, a pre samo dva meseca opisao je dramatičan događaj iz prošlosti koji je umnogome ostavio traga na njegov život.\nNa pitanje da li je bilo perioda kada je pesma utihnula u njegovom životu i srcu, Šaban je ispričao:\n- Nije bilo takvih situacija, osim jedne, koja je mogla da prekine, ne samo moju pesmu, već i moj život. To se desilo u Beču, u vreme onog embarga, kada nije moglo da se putuje bez stranih papira, koji su podrazumevali da moraš da imaš i stan. Ja sam imao te austrijske papire i jedne večeri, krenuo sam, iz stana, u restoran u kome sam nastupao. U mračnom haustoru zgrade, sačekali su me neki ljudi i počeli da me ubadaju nožem i udaraju „bokserima“. I ja sam, pravo da vam kažem, video smrt sopstvenim očima. Srećom, dugo sam se bavio sportom, pa sam bio okretan i brz, i kada je sve to počelo, uspeo da ostanem na nogama, da se krećem, tako da nisu uspeli da me onesveste, jer bi onda, sigurno, do kraja završili posao. Izgleda da nisu imali puno vremena, a nisu ni očekivali takav otpor, pa su, u jednom trenutku pobegli. Dobio sam dva uboda nožem u leđa i jedan jak udarac „bokserom“ u lice. Nisam imao drugog izbora nego da se vratim u stan, na treći sprat, da pozovem pomoć. Zgrada nije imala lift, i ja sam se, onako izranjavan i krvav, popeo gore, ni sam ne znam kako. Prebrojao sam, tačno, sedamdeset dva stepenika. Telefonirao sam prijateljici, koja je odmah pozvala policiju i hitnu pomoć, skinuo sa sebe kaput i sako koji su bili užasno teški, natopljeni krvlju, i šetao po stanu, da se ne bih onesvestio, jer ko zna da li bih, onda, preživeo. Policija i hitna su brzo stigle i sve se, srećom, dobro završilo. Kasnije sam saznao da je, navodno, jedan od gazdi lokala u Beču, angažovao te ljude, dajući im neke velike pare, da bi sprečio konkurenciju da radi. To je bilo jedino iskustvo posle kog je bilo teško nastaviti - rekao je Šaban u intervjuu koji je krajem 2018. godine dao za "Novosti".\nPOGINUO ŠABAN ŠAULIĆ Nekoliko sati pre tragedije pevač uživao sa kolegama\n"OVO JE NEŠTO ŠTO MENE LIČNO POGAĐA" Kako se veliki Šaban Šaulić RASPLAKAO pred svima (VIDEO)\nSEVERINA NAKON ŠTO JE IZGUBILA STARATELJSTVO "Nisam ovo očekivala"\nSeverina Kojić danas je izgubila bitku za starateljstvo nad sinom Aleksandrom, budući da je sud doneo presudu da sin u budućnosti živi sa ocem, biznismenom Milanom Popovićem.\nDanas se na Novom groblju u Beogradu održava četrdesetodnevni pomen tragično nastradalom pevaču Šabanu Šauliću, a u Aleji zaslužnih građana gde je sahranjen okupio se veliki broj članova porodice, kao i prijatelja.


Kako je uništavana "Galenika" | Novosti.RS\nKako je uništavana Galenika\n15. 10. 2017. u 22:00\nZa nepune tri decenije, nekadašnji domaći, ali i regionalni farmaceutski gigant doveden je do prosjačkog štapa, odnosno na rub propasti\nDA je kojim slučajem neko pre tri decenije raspisao konkurs za sistematsko uništavanje regionalnog farmaceutskog giganta "Galenike", teško da bi se našao pouzdan kandidat. Oko 65 odsto tržišnog udela u nekadašnjoj SFRJ, izvozni poslovi, uglavnom u SSSR, od skoro 200 miliona dolara, danas su samo deo istorije zarđalog giganta iz predgrađa Zemuna, nazvanog Nova Galenika upravo po fabrici osnovanoj 1945. Danas "Galenika" jedva uspeva da pokrije deset procenata tržišta Srbije, sa dugovima koji su pre poslednjeg poziva za prodaju bili narasali na više od 200 miliona evra.\nIpak, nada da će "Galenika" bar delimično da se vrati na puteve stare slave tinja proteklih dana jer su zainteresovana da je kupe dva velika svetska farmaceutska sistema - brazilska kompanija EMS S.A. i švajcarski "Amikus".\nI dok se čeka kome će se carstvu privoleti, treba podsetiti na istorijat kompanije, koja je svojevremeno bila kadra da finansira i jedan solidan jugoslovenski fudbalski klub.\nSRPSKI milioner Milan Panić je još 1991. privatizovao "Galeniku" i njenom imenu pridružio skraćenicu ICN, kako se zvala njegova farmaceutska imperija sa američkom adresom. Disident koji je u SAD otišao, kako je govorio, sa 20 dolara, ostvario je američki san i vratio se u domovinu "na belom konju". Kupio je tri četvrtine kompanije po ceni od 270 miliona dolara. U kešu je dao 50 miliona, a uneo je tehnologiju vrednu 220 miliona zelenih novčanica. Ostatak firme ostao je u državnom vlasništvu.\nUprkos sankcijama, "Galenika" je radila, čak i zarađivala. Plate su bile natprosečne i redovne. A, kako i ne bi bile kada je njome rukovodio Panić, koji je 1992. postao i savezni premijer SR Jugoslavije. Ni politički sukobi sa tadašnjim srpskim predsednikom Slobodanom Miloševićem, fabrici nisu doneli probleme. Tek 1999. Privredni sud u Beogradu donosi rešenje prema kojem državni udeo u "Galenici" narasta na skoro dve trećine. Obrazloženje za takav postupak bilo je da "Milan Panić nije ispunio svoj deo ugovora". Policija upada u prostorije kompanije i postavlja svoje rukovodstvo, a potom država svoje učešće prebacuje na Republički zavod za zdravstveno osiguranje (RZZO).\nSporan argument u toj odluci je da ICN nije u "Galeniku" doneo obećanih 220 miliona dolara, a to je obnarodovano tek osam godina po dolasku Panića.\nNeposredno pred oduzimanje "Galenike" Milan Panić i zaposleni u fabrici su se našli u problemima. Novca je bilo sve manje. Ne toliko zbog lošeg menadžmenta, već zbog činjenice da je pre odluke Privrednog suda, država "Galenici" dugovala oko 170 miliona dolara, koje su isporučene srpskom zdravstvu. Neki su u to vreme bili skloni da veruju da je namera bila upravo da se ovi dugovi otpišu.\nUBRZO dolazi 5. oktobar, a godinu posle u "Galeniku" se vraća Dušan Mitević. Iako je advokat i jedan od lider DOS Vladan Batić insistirao da se "zemunsko blago" vrati Paniću, RZZO je izabrao novo rukovodstvo.\nIstini za volju, kompanija počinje ponovo dobro da radi. Država dobija međunarodnu arbitražu protiv Panića, dobija celu fabriku u vlasništvo, uz obavezu da bivšem saveznom premijeru vrati uloženih 50 miliona evra.\nIako se danas čini da je najteže vreme za srpsku ekonomiju bio period posle ubistva premijera Zorana Đinđića, u periodu kada tajkuni "krčme" sve što je državno, u "Galenici" je bila druga priča.\nPRVO je generalni direktor bio Dragan Stipčić, kojeg u maju 2005. zamenjuje Aleksandar Pravdić (DSS). Za njegovog mandata, uprkos čaršijskim osporavanjima njegovog kvaliteta, prema svedočenju zaposlenih, bilo je novo zlatno vreme "Galenike". Ređale su se nagrade, a račun je bio u stalnom plusu. Razmišljalo se i o razvoju, a uz kredit od 46,3 miliona evra potpisan je ugovor sa italijanskom kompanijom IMA o izgradnji fabrike čvrstih farmaceutskih preparata, koja je, pokazalo se kasnije, jedini preostali adut nekadašnjeg giganta.\nTe 2008. na računima "Galenik" je bilo nešto više od 32 miliona evra.\nNENAD Ognjanović, kadar SPS, kao generalni direktor preuzima upravu u novembru 2008, a već do kraja godine potpisuje garanciju za kredit preduzeću "Velefarm" u AIK banci vrednu pet miliona evra. I to je, po mnogima - početak sunovrata. Rabati trgovcima su stalno podizani, čak i naknadno isplaćivani. Dok je garantovala za kredite "Velefarmu" (i povezanim firmama "Velefarm proleku" i "BG farmu") u iznosu od skoro 38 miliona evra, "Galenika" se zaduživala kratkoročnim kreditima. Finansijski izveštaji su pokazivali vrtoglavi pad sve do 2010, kada su rashodi porasli na dvostruko viši nivo nego prethodne godine.\nDugovi "Galenike" dostižu sumu od 130 miliona evra. Ognjanović je smenjen polovinom 2011, da bi u maju 2013. bio uhapšen zbog sumnje da je upleten u malverzacije u "Galenici". On i još 12 saradnika osumnjičeni su da su preplaćivali sirovine, čak i skulpture, i da su "Galeniku" oštetili za 34 miliona evra.\nDOK na čelo "Galenike" nije došao Nedeljko Pantić, kadar vladajućeg SNS, fabrikom je upravljao Živorad Novaković iz ove kompanije. Posle četiri godine pada u 2014, Novaković je uspeo da preokrene situaciju. "Galenika" počinje da zarađuje i povećava proizvodnju za - 30 procenata.\n- Novaković je, zahvaljujući višedecenijskim vezama u farmaceutskoj industriji, obezbedio sirovine. Proizvodnja se ponovo podigla, pa je prvi put "Galenika" zaradila skoro 350 miliona dinara - pričali su tada u "Galenici".\nOsim toga, uspeo je bez većih tenzija da broj zaposlenih smanji sa 2.800 na 1.400, a radnici su dobili otpremnine između 250 i 300 evra po godini staža.\nBIZNIS UZ PANTIĆA\nNjEGA nasleđuje Nedeljko Pantić i nastavlja sa domaćinskim poslovanjem. Prema poslednjim podacima za 2016. godinu, u prvih devet meseci proizvodnja je porasla za dodatnih osam procenata, a dobit iz tekućeg poslovanja je iznosila 40 miliona dinara.\nDRŽAVA OČISTILA OD DUGOVA\n"Galenikino" poslovanje je lane konsolidovano. Zato je Vlada polovinom 2016. raspisala poziv za izbor strateškog partnera. Na poziv su se javila, kako se ocenjuje, tri ozbiljna svetska igrača - indijska "Kadila", brazilski EMS i britansko-ruski konzorcijum "Frontijer-Petrovaks". Nažalost, niko nije ispunio uslove. Država je očistila od dugova kompaniju i od kupca, EMS i "Amikusa" traži da plati najmanje 25 miliona evra dugova prema bankama.\nEMS S. A. RADI U 30 ZEMALjA\n* EMS S.A. iz Brazila je najveća farmaceutska kompanija u toj zemlji. Osnovana je sredinom pedesetih godina prošlog veka, zapošljava 4.500 ljudi, a u 2012. prihod joj je iznosio 2,8 milijardi dolara.\n* KOMPANIJA je prisutna u više od 30 zemalja, kroz zajednička ulaganja ili strateško partnerstvo sa drugim kompanijama.\n"AMIKUS" DEO FONDA HMB\n* ŠVAJCARSKI "Amikus" je deo najvećeg švajcarskog investicionog fonda HBM.\n* IZVRŠNI direktor HBM-a Andreas Viki kaže da bi kupovina "Galenike" bila važna zbog toga što "Amikus" nema svoju fabriku u Srbiji, pa bi se na taj način izbegla gradnja.\nЕто вам га Дачић и СПС бандити. Шта је штете само направио Мркоњић. Њега би требало у Гватанамо као најврћег зликовца. Разорио је фондове за путеве, разделили су међусобно паре а онда су започели нереално повећање плата и пензија. Резултат је познат. Да Вучић није повукао потезе ,који му нису уопште ишли у прилог, одавно бисмо били банкрот.\n@Любитель - Ima dva sendviča da dobiješ od gazde za ovaj komentar...\nI gde je sada SPS kadar koji je upropastio firmu? SPS kadar je upropastio zemlju. Zbog njih nisam u domovini, vec zivim (doduse lepo) u inostranstvu.\n@Aleksandar - Pa živi lepo i ostavi nas na miru. Imaš svoju državu, svog predsednika, šefa i ostavi se naroda i zemlje kojih si se odrekao.\nKratko: evo i zbog "ovoga", treba u Srbiju vratiti smrtnu kaznu,,,, "Ovi moderni" sprovode čisti ekonomski (a time i "onaj drugi") genocid nad srpskim narodom..


Stav Iz ličnog ugla Crna Gora, Bjelasica i Austrija\nPrije nekoliko godina boravila je u Crnoj Gori gospođa Doris Pollet Kammerlander iz Graza sa suprugom i desetak prijatelja crnogorskih planina.\nPrisjećam se da je Austrijska vlada uložila nekoliko miliona evra kako bi na primjeru iskustva Austrije aktivirala komplekse planine Bjelasice. Projektant, menadžer i pratilac svih ovih uloženih godina na realizaciji ovog projekta bila je gospođa Doris Pollet Kammerlander i njena ekipa.\nNama preostaje da osposobimo kadrove i institucije koje imaju volje i želje da iskoriste izgrađene i oformljene planinske strukture od staza, planinarske domove, penjačke stijene, a prije svega osmišljeni prikaz turističke ponude Nacionalnog Parka Biogradska gora. Sve ove osmišljene i realizovane aktinosti trebalo bi da se dograđuju, dopunjuju i valorizuju. Očigledno u tome zaostajemo!\nGospođa Doris Pollet Kammerlander, pored pomenutih aktivnosti, predstavila se i na kulturološkom polju. Radi se o njenoj knjizi ,,Evropa isčitava Crnu Goru“. To je literarni izbor iz radova crnogorskih i stranih autora na njemačkom jeziku poput: Bulatovića, Njegoša, M. Lalića, M. Đilasa, Čamila Sijariča, Anala Popa Dukljanina… To je praktično Antologija koja ovim izvodima predstavlja Crnu Goru Evropi na kulturnom i umnom potencijalu. Ovaj izbor predstavlja briljantan priručnik našim studentima i germanistima.\nDaniel Vincek, Mirko Jakovljević\nNa sve pomenute aktivnosti treba nadovezati saradnju PMF fakulteta iz Podgorice (Prof. dr. Danijela Stešević), sa fakultetom u Gracu koji je nekada bio učionica Tesli, Pupinu, Andriću i predstavljao prozor u Evropu. Na nama je da to i danas koristimo, jer nam Austrija taj prozor i danas srdačno otvara.\nPoruka: Potrudimo se da ne kidamo ovaj uspostavljen lanac turisitčke i naučne saradnje!\nPrethodni tekstPogled u nebeske prilike\nSledeći tekstNarodni vez Bijelog Polja


Kako da provjerite da li vam prisluškuju telefon i adekvatno se zaštitite? | Kodex.ME\nKako da provjerite da li vam prisluškuju telefon i adekvatno se zaštitite?\nŽivimo u svijetu, gdje je vrlo lako i vrlo moguće da vam neko prisluškuje telefon i da vas prati. Ukoliko imate takve sumnje u nastavku prenosimo par savjeta kako da provjerite odnosno da se zaštitite od eventualnog špijuniranja.\n16. 09. 2019 - 09:03 Autor: Kodex\nUkoliko sumnjate da vam neko prati ili prisluškuje mobilni telefon, tačnije koristi špijunsku opremu, onda treba da krenete postupno.\nProvjerite prvo da li su vaši pozivi preusmjereni, tako što ćete ukucati *#21#.\nZatim obratite pažnju kako se u toku dana ponaša vaš telefon, da li ima nekih čudnih zvukova, da li se uključuje svjetlo samo od sebe, da li se svjetlo zadržava previše dugo kada ga isključujete i slično.\nSve te sitnice mogu da ukazuju da u pozadini radi neki neželjeni program, tj. da vas neko prisluškuje.\nRadnje koje prodaju špijunsku opremu prodaju i blokatore, ometače špijunske opreme, te ukoliko ste sto posto sigurni da vas neko prisluškuje onda treba da kupite ometač, koji će vrlo vjerovatno spriječiti bilo kakvu vrstu praćenja ili prisluškivanje mobilnog telefona.\nStručnjaci savjetuju da takođe instalirate neke sigurnije programe za dopisivanje, poput Text Secure ili Chat Secure i Telegrama umjesto ovih često korišćenih.\nKada je elektronska pošta u pitanju, preporučuju se programi poput K9 i APG, koji mogu da zaštite vaše mejlove od znatiželjnih očiju.\nTakođe, vrlo je važno čitanje uslova korišćenja. Često zanemarimo tu opciju i kliknemo "prihvatam", međutim, iza tog "prihvatam" krije se mnogo toga i nekada nekim aplikacijama damo mnogo više mogućnosti, zato oprezno i pažljivo, ukoliko želite da se zaista zaštitite, prenose Novosti.\n20. 11. 2019 - 21:30 | Tehnologija\nKoliko dark mod štedi bateriju na telefonu?(VIDEO)\n22. 10. 2019 - 14:43 | Tehnologija\nVozači u CG će moći da koriste telefone u vožnji, ali uz pomagala\n18. 10. 2019 - 08:53 | Društvo\nMobilni telefon nemojte držati na ovim mjestima\n12. 10. 2019 - 20:09 | Vijesti


Dinamitom na “Vijesti”: Hoće li država zatvarati ubice ili ubijati medije?\nGlavni vještak Rašo Popović kazao je sinoć tokom uviđaja da je riječ o eksplozivu velike razorne moći\n200 pregleda\t166 komentar(a)\n27.12.2013. 17:13h Ažurirano: 27.12.2013. 17:13h\nJovović se u tom trenutku nalazio u kancelariji, ali nije povrijeđen.\nNajnoviji, ali do sada najžešći atak na redakciju “Vijesti”, samo je nastavak serije napada na redakciju i novinare “Vijesti”\nPolicija radi na rasvjetljavanju\nPolicija je saopštila da radi intenzivno na rasvjetljavanju napada na redakciju "Vijesti".\n"Službenici Ministarstva unutrašnjih poslova – Uprave policije, Centra bezbjednosti Podgorica, uz podršku Sektora kriminalističke policije, preduzimaju intenzivne aktivnosti na rasvjetljavanju aktiviranja eksplozivne naprave na štetu ND Vijesti. Za sada nepoznato lice je sinoć, 26. decembra 2013. godine, oko 23,45 časova, aktiviralo eksplozivnu napravu sa spoljašnje strane objekta redakcije ND Vijesti.\nOd dejstva eksplozije pričinjena je materijalna šteta na objektu ND Vijesti.\nNa licu mjesta je izvršen uviđaj, kojim je rukovodio zamjenik Osnovnog držanog tužioca u Podgorici, uz prisusutvo vještaka za požare, eksplozije i havarije.\nUviđajem je konstatovano da je više stakala na prostorijama redakcije polomljeno i oštećeno. Sa lica mjesta su izuzeti tragovi, koji su upućeni u Forenzički centar radi vještačenja. Takođe su izuzeti i video zapisi sa nadzornih kamera.\nSinoć je blokirano uže i šire područje lica mjesta u cilju pronalaska počinioca, a preduzete su i druge aktivnosti na terenu. Uzete su izjave na zapisnik od zaposlenih u ND Vijesti, a prikupljalju se i druga potrebna obavještenja", navodi se u policijskom saopštenju.\nU avgustu je ispred kuće novinara "Vijesti" Tufika Softića bačena eksplozivna naprava, a prethodno su fizički napadnuti novinarka Olivera Lakić, urednik Mihailo Jovović i direktor lista Željko Ivanović...\nI te noći bio je isti način izvršenja - napadač je prednji dio automobila polio benzinom, zapalio i pobjegao. Nepoznati napadači su 28. avgusta oko 03.58 časova na parkingu kod OŠ “Pavle Rovinski” na Starom aerodromu zapalili kombi štamparije lista, ali u tom slučaju benzin nije korišten za izazivanje vatre.\nSjedinjene Američke Države snažno osuđuju detoniranje eksplozivne naprave ispred prostorija "Vijesti" 26. decembra.\nKako se navodi u saopštenju ambasade SAD, ovaj sve očigledniji trend ciljanog nasilja i zastrašivanja novinara i medija u Crnoj Gori predstavlja neprihvatljivo kršenje slobode medija i nema mjesta u modernom demokratskom društvu.\n"Pozivamo Vladu Crne Gore da sprovede efikasnu i temeljnu istragu koja će dovesti do hapšenja i krivičnog gonjenja onih koji su umiješani u sprovođenje ovog napada", navodi se.\nU saopštenju piše da Sjedinjene Američke Države pažljivo prate slobodu medija u Crnoj Gori i očekuju rješavanje ovog i drugih neriješenih slučajeva napada na novinare. "Sloboda medija je jedna od najvažnijih komponenti zdravog i snažnog demokratskog društva i jedan od ključnih uslova za integraciju Crne Gore u evroatlantske institucije.\nU saopštenju piše da Sjedinjene Američke Države pažljivo prate slobodu medija u Crnoj Gori\nPotvrđujemo, takođe, još jednom, našu podršku svim novinarima u zemlji budući da oni obavljaju ulogu koja je od suštinskog značaja za demokratski razvoj Crne Gore. Nadamo se da će nedavno formiranje komisije za praćenje istraga nasilja protiv novinara doprinijeti jačanju slobode medija u Crnoj Gori", zaključuje se.\nFile: Napad na medije je napad na demokratiju\nNapad na Vijesti odjeknuo je i do Brisela, gdje je evropski komesar za proširenje Štefan File oštro osudio napad.\nFile je na Tviteru napisao da je napad na medije napad na demokratiju i da se ovaj slučaj mora odmah istražiti.\nBritanska ambasada: Sloboda medija jedno od osnovnih prava\nBritanska ambasada Podgorica snažno osuđu je sinošnji napad na prostorije „Vijesti “ i očekuje da vlasti što prije istraže slučaj i optuže počinioce.\n"Pozdravljamo posvećenost Ministarstva unutrašnjih poslova i Uprave policije da hitno istraže ovaj slučaj i zaštite slobodu izražavanja svih u Crnoj Gori.\nSloboda medija je jedno od osnovnih prava Evropske Unije i osnovni dio zdrave demokratije", navodi se u saopštenju.\nOni navode i da će nastaviti prate poštovanje svih ljudskih prava, uključujući prava medija i novinara dok Crna Gora nastavlja sa pristupnim pregovorima sa Evropskom Unijom.\nMonitor: Implementacija Đukanovićevog poziva na linč\nRedakcija nedjeljnika Monitor najoštrije je osudila teroristički napad na dnevnik Vijesti , koji je, kako navode, logičan slijed, implementacija poziva na linč premijra Mila Đukanovića.\n"On, od devedesetih, orkestira kampanje mržnje i nasilje prema izmišljenim neprijateljima – separatistima i unitaristima, ustašama i četnicima, Hrvatima, Bošnjacima i Srbima, medijskim monstrumima . .. Njegova je retorika podstakla i pripremila napad na Dubrovnik , lov na deportovane Bošnjake , logor Morinj, ovo što se sinoć desilo .. . Mijenjale su se okolnosti, sistemi i državni okviri, ali Đukanoviću su permanentno, da bi se održao na vlasti, bili potrebni sukobi i neprijatelji. U posljednja dva mjeseca kontrolisani mediji objavili su više stotina priloga o, kako premijer kaže, medijskoj mafiji, miševima koje treba deratizovati, osnivačima opozicionih partija koj i na silu hoće da preuzmu vlast , pljačkašima i gubitnicima , koje predvodi najveći crnogorski kriminalac profesor matematke Miodrag Perović, osnivač Monitora i Vijesti", piše u saopštenju Monitora.\n"Potrošeni su milioni, sa beogradskih splavova u vezeni su spin doktori, o bjavljene su knjige, serijali, organizovane kon ferencije i izložbe na kojima su predstavnici slobodnih medi ja neprijatelji države. Na koje, jasno , treba udariti - svim sredstvima . Uporedo sa tom kampanjom, samo u nekoliko mjeseci, dva puta je kamenovana redakcija Vijesti, postavljen je eksploziv u dvorištu kuće Tufika Softića, novinara Monitora i Vijesti , a predstavnicima ovih redakcija upućeno je više najbrutalnijih prijetnji. Policija, ministra Raška Konjevića, ni je dan od ovih slučajeva nije u po tpunosti riješila, kao što prethodni ministri nijesu rasvijetlili nasilja – od ubistva urednika Dana Duška Jovanovića i Srđana Vojičića do napada na direktora Vijesti Željka Ivanovića i novinarku Oliveru Lakić. U nekim od ovih slučajeva direktno su učestvovali predstavnici vlasti i policije . Samo čudom sinoć je izbjegnuta tragedija. Šta je sljedeće? Đukanov ić će nastaviti svoju politiku nasilja nad onim medijima koji izvještavaju o njegovoj zloupotrebi moći. Samo sat prije sinoćnje eksplozije , jedan je insajder javno svjedočio kako je premijerova Prva banka umalo urušila finansijski si s tem zemlje , zarad li čnih interesa familije. To bi ova vlast da z au stavi. Zato napadi na slobdne medije neće stati. Prvi znaci promjena i stvarnog napretka ka Evropi biće kada institucije počnu da rade posao i kada privedu pravdi nalogodavce sistemskog nasilja nad slobodnim medijima. Ima li za to snage ministar policije i potpredsjednik SDP - a, partije koja se kiti slobodarskom istorijom, dok saučestvuje u svim Đukanovićevim po slovima u posljednjih 15 godina?"\nSidikat medija: Državni vrh da prestane sa licemjernim izjavama\nSindikat medija poziva državni vrh da konačno prestane sa davanjem licemjernih izjava o "oštroj osudi" napada na novinare i crnogorske medijske kuće.\n"Da posljednju deceniju nadležni nijesu "oštro osuđivali" ubistvo Duška Jovanovića, napad na direktora "Vijesti" Željka Ivanovića, brutalne napade na novinare Tufika Softića, Mladena Stojovića ... već da su makar u jednom od tih slučajeva dozvolili da se otkriju nalogodavci i izvršioci, sada ne bi osuđivali još jedan u nizu napada na "Vijesti". Bacanje eksplozivne naprave na redakciju dnevnika "Vijesti" očekivano je obzirom na činjenicu da država godinama toleriše neviđeno nasilje nad novinarima. Koliko jovanovića treba da se ponovi da bi policija i tužilaštvo konačno počeli da rade svoj posao? Atakovanje na živote medijskih radnika na dan kada je osnovana Komisija koja bi trebalo da utvrdi propuste policije, tužilaštva i sudstva upravo u takvim slučajevima, u svakoj demokratskoj državi bilo bi ozbiljno upozorenje da novinari više nijesu bezbjedni na svom radnom mjestu. Sindikat medija će insistirati na utvrđivanju zakonske norme kojom će se napad na novinare kažnajvati na način na koji se to radi kada su u pitanju službena lica", navodi se u saopštenju Sindikata medija.\nNVO: Napad na Vijesti ugrožava Crnu Goru\nPonovljeni napad na redakciju Vijesti najozbiljnije, od svih incidenata, ugrožava Crnu Goru kao državu, ocijenilo je više nevladinih aktivista.\nČlan Savjeta za građansku kontrolu rada policije, Aleksandar Zeković, članovi Savjeta za zaštitu od diskriminacije Vlade, Biljana Alković i Stevan Milivojević i član Savjeta za saradnju Vlade i NVO, Andrija Đukanović, zajednički su reagovali na izjavu povodom napada na redakciju Vijesti.\n“Dugogodišnja nesposobnost da se identifikuju i procesuiraju napadi na redakciju nezavisnog medija i njegovu imovinu diskvalifikuju Crnu Goru kao državu”, navodi se u njihovoj izjavi.\nKako su kazali, ukoliko institucije nijesu efikasne i nijesu u službi vladavine prava, onda Crna Gora ne treba da postoj kao država."\n“Zahtijevamo da u odgovarajućem roku ministar unutrašnjih poslova i direktor policije preuzmu odgovornost za procesuiranje ovog i svoih ranijih napada ili da napuste povjerene funkcije. Dalje tolerisanje nasilja nije prihvatljivo”, poručili su predstavnici civilnog sektora.\nDelegacija EU: Da se kazne počinioci\nDelegacija Evropske unije najoštrije je osudila bombaški napad na dnevni list “Vijesti”.\n"Očekujemo da će nadležni državni organi odmah istražiti i krivično goniti, bez ikakvog odlaganja, počinioca ovog neprihvatljivog napada.\n"Očekujemo da će nadležni državni organi odmah istražiti i krivično goniti, bez ikakvog odlaganja, počinioca ovog neprihvatljivog napada", saopšteno je iz Delegacije EU u Crnoj Gori\nPodsjećamo da je sinoćni napad samo jedan u nizu napada na zaposlene i imovinu “Vijesti”. Počinioci ovih nasilnih nedjela još nijesu identifikovani i procesuirani.\n18. decembra ove godine, Crna Gora je otvorila pristupne pregovore u okviru Poglavlja 23, koje se bavi pitanjem pravosuđa i osnovnih prava, uključujući i slobodu medija i novinara. U tom kontekstu, Evropska unija očekuje od crnogorskih vlasti da preduzmu odlučne mjere kako bi se postigli mjerljivi rezultati u pogledu očuvanja slobode izražavanja i medija u Crnoj Gori .\nKoristimo ovu priliku da naglasimo da je sloboda medija jedno od osnovnih prava u Evropskoj uniji i ključni stub demokratije. Evropska unija neće prihvatiti nikakvo odstupanje od evropskih standarda o slobodi izražavanja i medija od strane zemalja koje žele da joj se pridruže.\nDelegacija će nastaviti da tokom pristupnih pregovora prati poštovanje svih ljudskih prava, uključujući i prava medija i novinara", saopptili su iz Delegacije EU u Crnoj Gori.\nOsude OEBS i SEEMO\nDunja Mijatović, predstavnica za slobodu medija u Organizaciji za evropsku bezbjednost i saradnju (OEBS), je oštro osudila napad na redakciju "Vijesti".\n"Snažno osuđujem napad i pozivam nadležne da sprovede brzu i transparentnu istragu koja će dovesti do identifkovanja i procesuiranja napdača", kazala je Mijatović.\nIz OEBS-a podsjećaju na brojne napade na "Vijesti, koji su učestali u posljednjih nekoliko mjeseci.\n"Činjenica da niko nije kažnjen za ove napade šalje poruku nekažnjivosti. Samo brzo procesuiranje svih odgovornih za ova krivična djela mogu osigurati da se slični napadi neće ponoviti", dodala je Mijatović.\nSEEMO oštro osuđuje napad i traži od policije i pravosuđa u Crnoj Gori da hitno reaguju.\n"Seemo je jako zabrinut jer se nastavlja jasan serijski napad na redakciju Vijesti. Zato tražimo hitno da se sve državne institucije pozabave slučajem niza napada na Vijesti u svim ovim godinama koji nisu riješeni", rekao je u svojoj izjavi Oliver Vujović, generalni sekretar SEEMO iz Beča.\nMisija OEBS-a osuđuje napad na Vijesti\nMisija OEBS-a je veoma zabrinuta zbog novog i napada na kancelarije Vijesti, kazala je šefica Misije u Crnoj Gori Janina Hrebičkova i pozvala nadležne da temeljito istraže taj incident Hrebičkova je, kako je saopšteno iz Misije, snažno osudila napad eksplozivom na prostorije dnevnog lista Vijesti, koji se dogodio u četvrtak oko 23 sata i 35 minuta. "Misija OEBS-a je veoma zabrinuta zbog ovog novog, i do sada najozbiljnijeg, napada na kancelarije “Vijesti”. Pozivamo organe nadležne za sprovođenje zakona da temeljito istraže ovaj incident", navodi se u reagovanju Hrabičkove dostavljenom agenciji MINA. Ona smatra da, bez obzira koji novinar ili vlasništvo kojeg medija je meta napada, činjenica da počinioci nijesu pritvoreni i da nijedna osoba nije gonjena može imati efekat zastrašivanja i negativan uticaj na slobodu medija i bezbjednost novinara u Crnoj Gori.\nMisija OEBS-a pozdravila je brzu reakciju ministra unutrašnjih poslova, Raška Konjevića, koji je osudio ovaj incident\nMinistarstvo za ljudska i manjinska prava osudilo napad\n"Ministarstvo za ljudska i manjinska prava najoštrije osuđuje napad svake vrste koji ugrožava ljudska prava i slobode na bilo koji način, svako neprimjereno ponašanje, pogotovu ono koje u sebi nosi elemente nasilja. Pravo na slobodu izražavanja i pravo na informisanost su pravo svakog građanina/ke i ne smiju se ugroziti, ispred svega pravo na život", navodi se u saopštenju tog Ministarstva, koje se oglasilo povodom sinoćnejg napada na redakciju "Vijesti".\nOvakvi incidenti, dodaju, "ne smiju anulirati naše zajedničke napore na izgradnji modernog i demokratskog društva".\nIz Ministarstva za ljudska i manjinska prava su uputili apel na nadležne državne organe da se krivac/ci što prije otkriju, procesuiraju i kazne, u skladu sa našim pozitivnopravnim propisima.\nRakčević: Demokratska društva ne plaćaju lov na medije\nForum 2010 najoštrije osuđuje još jedan teroristički napad na Vijesti i slobodne novinare, kazao je koordinator Žarko Rakčević.\n"U demokratskim društvima na različitost i istinu ne odgovara se dinamitom, metkom i batinom. Demokratska društva ne organizuju i ne plaćaju hajke i lov na medije, njihove osnivače, urednike i novinare. Ona se organizuju da brane medije i slobodu štampe i kad se ne slažu sa njima i njihovom uređivačkom politikom. Crna Gora i njene institucije sad su na ispitu: da li će dinamitom, metkom i batinom zatvarati slobodne medije, ili će zatvarati dinamitaše, ubice i batinaše?", navodi Rakčević.\nGA: Kukavički napad\nGrađanska alijansa je ocijenila da Crna Gora ulazi u skup zemalja u kojima je opasno baviti se plemenitim pozivom - informisanjem drugih u cilju odbrane zajedničkih, Ustavom garantovanih vrijednosti.\n"Podmukao, drzak i kukavički napad na prostorije Vijesti je zapravo atak na Ustav i sve građane Crne Gore. I stoga, odbranom, pronalaženjem i kažnjavanjem počinilaca brani se ustavni poredak ove zemlje, a ukoliko se to ne desi u razumnom roku dovodi se u pitanje ustrojstvo sistema, te sami puls države koja je ozbiljno uzdrmana u samom korjenu - tamo gdje je zagarantovana sloboda izražavanja i pravo na informisanost. Sve manje imamo nade u efikasnost službi, jer je ovo samo jedan od napada i bojimo se da će ih biti još više. Ili da Vijesti počnu da rade u za njih posebno napravljenom, hermetički zatvorenom metalnom sefu? Kakva je to onda slobodna riječ?\nUostalom, šta očekivati od bezbjednosnog sistema u kojem, pokazuju nedavni događaji, ni policija nije sigurna", saopštio je Darko Ivanović, medijski direktor GA.\nVijest o napadu na "Vijesti" su prenijeli svi relevantni regionalni mediji., "Blic", B92, RTS, Politika, Večernji list, Index...\nCGO: Napad može uticati na pregovore sa EU\nCentar za građansko obrazovanje (CGO) je ousdio, napad na redakciju "Vijesti", koji je, kako ocjenjuju, mnogo opasniji nego prethodni slični.\nOni su po ko zna koji put pozvali nadležne državne organe da konačno svoj posao počnu raditi profesionalno i da stvore uslove u kojima mediji koji kritikuju Vladu i njima bliska lica neće biti životno ugroženi zbog takvog svog rada.\n"CGO cijeni da je ovo do te mjere zabrinjavajuća poruka za Crnu Gora da ista može uticati na usporavanje procesa pregovora sa Evropskom unijom, što je možda nekom u Vladi i cilj. Nasilje eskalira zbog očigledne nespremnosti i ograničenosti nadležnih organa da u jednoj opsežnoj i efikasnoj akciji dođu do rezultata u istrazi štiteći bezbijednost novinara i njihovih redakcija. Time ih oni pretvaraju u mete, a sama Vlada, Vrhovno državno tužilaštvo i Uprava policije postaju svojim nečinjenjem direktni saučesnici.\nCGO smatra da ovo nije samo napad na redakciju «Vijesti» već i na sve one koji su neistomišljenici režima i koji slične vrste pritisaka mogu očekivati u nastupajućem periodu u različitim formama. Klima se sistemski stvara od strane vladinih organa, njima bliskih moćnika iz političkog i kriminalnog miljea, potpomugnuta podobnim medijima i NVO-ima kako bi se svi oni koji imaju hrabrosti da kontinuirano kritički promišljaju ili dovoljno zastrašili ili u potpunosti onemogućili da obavljaju svoj posao.\nCrnogorski novinari nose već isuviše dugo hipoteku nerasvijetljenog ubistva jednog glavnog i odgovornog urednika. Sinoć smo imali pokušaj ubistva drugog. Nijedan fizički napad na novinare nije do sada u cjelosti rasvijetljen. U međuvremenu, mediji u kojima ovi novinari rade su diskriminisani od strane Vlade kada je riječ o finansiranju kroz različite vrste ugovornih odnosa, njihovi se vlasnici javno ili tajno pokušavaju kriminalizovati, a sve to kreira atmosferu linča u kojoj postaje potpuno prihvatljivo da se novinari tuku, da se redakcijama imovina uništava, da se NVO sektoru koji to osuđuje fabrikuju afere.\nCGO zaključuje da je ova "novogodišnja čestitka" redakciji "Vijesti" prijetnja svim slobodomislećim građanima i građankama, ali i još jedan izraz nemoći državnih institucija da svoj posao obavljaju profesionalno", navode u toj NVO.\nAkcija za ljudska prava: Užasnuti smo\nAkcija za ljudska prava (HRA) je užasnuta jučerašnjom eksplozijom bombe pred zgradom dnevnog lista ”Vijesti” i prozorom kancelarije glavnog urednika Mihaila Jovovića.\n"Ovo je posljednji napad u sistematskom nizu napada na ovaj medij - treći napad ove godine, ukupno četrnaesti od 2007, kada je prebijen direktor lista Željko Ivanović. Od tada su više puta fizički napadnuti novinari i fotorepoteri: novinar Tufik Softić je pretučen 2007. godine, a u dvorište njegove kuće je u avgustu ove godine bačena i eksplozivna naprava. U avgustu 2009. fizički je napadnut glavni urednik Mihailo Jovović i fotoreporter Boris Pejović, a 2011. se desio i slučaj nasilničkog ponašanja prema ekipi TV Vijesti. Fizički su napadnuti i Olivera Lakić 2012, kojoj je prethodno i prijećeno, Goran Malidžan 2012. i Ivan Petrušić 2013. Od jula do avgusta 2011. desila su se i tri slučaja paljenja vozila Vijesti, koji do danas nijesu rasvijetljeni. Prostorije redakcije Vijesti su za mjesec dana ove godine kamenovane dva puta".\nOčigledno se radi o kampanji napada na ”Vijesti”, od kojih država do danas ni jedan nije potpuno rasvijetlila. Činjenica i da je ”Vijesti” predsjednik Vlade nazvao ”medijskom mafijom” iako javnosti nije poznato da su oni pod bilo kakvom krivičnom optužbom, podstiče sumnje da državni agenti stoje iza napada ili da državni organi nijesu motivisani da otkriju pozadinu dosadašnjih napada.\nOčekujemo i da Uprava policije poslije ovog trećeg napada ove godine, u dogovoru sa ”Vijestima”, procijeni njihovu bezbjednosti i da im ponudi odgovarajuće obezbjeđenje.\nLP: Vraćamo se u devedesete\nMladi Liberalne partije Crne Gore oštro su osudili napad na redakciju "Vijesti".\nOni su naveli da dovođene u opasnost života novinara i urednika "Vijesti" "budi ružna sjećanja na protekle dvije decenije vraćajući nas u mračni brlog 1990-ih."\n"Sloboda novinarstva i javno izrečenog stava i mišljenja temelj je svakog liberalno-demokratskog društva i napretka i indikator stanja osnovnih prava i sloboda u svakoj državi pa je naša osnovna građanska dužnost da stanemo na kraj ovakvim nedjelima.\nZato država, konačno, mora pokazati odlučnost da se obračuna sa počiniocima ovih gnusnih napada a mi liberali pozivamo sve nadležne organe da ulože maksimalne napore da zaštite Ustavom garantovanu bezbijednost novinara ali i svih građana u Crnoj Gori koji su zadnjih dana ugroženi sličnim kriminalnim djelatnostima", navode mladi Liberali.\n"Da ironija bude veća teroristički napad na redakciju desio se u danu kad je formirana Komisija koja bi trebalo da se bavi propustima u istragama slučaja prijetnji i nasilja nad novinarima. Nadam se da u ovom slučaju Komisija neće imati posla i da ćemo brzo saznati ko je maskirani terorista sa kapuljačom na glavi, a ko su njegovi nalogodavci", navodi Popadić.\nNVO CEMI takođe oštro osuđuje najnoviji napad na redakciju "Vijesti".\n"Ovaj napad doživljavamo kao direktan napad na ljude i zloslutnu najavu da će naredni napad imati za cilj likvidaciju uredništva i novinara. Isključivu odgovornost za bezbijednost i živote zapošljenih i vlasnika „Vijesti“ snose Vlada, Državno tužilaštvo i Uprava policije jer su svojim nečinjenjem, kako da otkriju one koji su dosad sprovodili napade na „Vijesti“, tako ni da spriječe nove, ohrabrili dosadašnje napadače", navodi se u saopštenju CEMI-ja.\nNVO Juventas oštro je osudila bombaški napad na redakciju „Vijesti“ "koji je mogao da ima smrtni ishod."\n"Umjesto efikasne reakcije policije i tužilaštva nakon serije napada na imovinu i ljude iz „Vijesti“ svjedoci smo sa jedne strane nečinjenja državnih organa da se pronađu i kazne počinioci, a sa druge strane snažne kampanje da se kreira javno mnjenje kojem je ovakav vid obračuna prihvatljiv, a u kojima ND Vijesti dovode u vezu sa riječju „neprijatelj“.\nUzimajući u obzir učestalost napada, kao i pravilnosti u šemi napada, te da isti prolaze nekažnjeno, smatramo da državni organi ne samo da nisu učinili dovoljno da spriječe nove napade, već da su svojim nečinjenjem ohrabrili nove. Očigledna je dosadašnja neefikasnost sistema zaštite ljudstva i imovine Nezavisnog Dnevnika Vijesti, ali i izostanak posebnih mjera zaštite od strane policije koja mora na adekvatniji način organizovati zaštitu zgrade i prostora oko zgrade ND Vijesti koje su tokom poslednjih dvije godine u više navrata izloženi eksplozivnim napravama, paljenju vozila, kamenicama", navodi Juventas.\nCrna Gora da pokaže da je pravna država\nCrna Gora mora pokazati da je pravna država i da je snaga njene institucionalne moći veća od bilo koje druge sile koja stoji iznad zakona, ocijenjeno je iz Udruženje pravnika Crne Gore.„Danas, nakon bombi na pragu kuće službenika policije i bombi na novinarske redakcije Crna Gora mora pokazati da je pravna država i da je snaga njene institucionalne moći veća od bilo koje druge sile koja stoji iznad zakona“, kaže se u reagovanju potpredsjednika Branislava Radulovića. Crnogorske institucije moraju, smatra on, uvjeriti crnogorske građane da u državi postoji efektivan pravni poredak koji osigurava sigurnost lica i imovine.„Svi koji silom i bombama nasrće na policiju, novinare ili bilo koje dobro ove države moraju, kaže on, biti dovedeni „spoznaniju prava“ ili u protivnom ozbiljno je doveden u pitanju ustavom zaštićen poredak“, navodi Radulović.\nOrganizacija Kvir Montenegro je oštro osudila napad i pozvala nadležne organe da "konačno sa punom ozbiljnošću aktiviraju sve svoje kapacitete na hitnom rasvjetljavanju sinoćnjeg, ali i svih brojnih prethodnih slučajeva napada na imovinu i zaposlene u toj medijskoj kući".\n"Sinoćnja bomba nije bačena samo na ND “Vijesti” već je bačena na svaku medijsku kuću, organizaciju i pojedinca/ku koji se bez ustručavanja i kompromisa bore za slobodu svih građana/ki Crne Gore. Bačena je i na slobodu svih nas i izostanak brzog identifikovanja i kažnjavanja počinioca, a prije svega naručioca, ovog krivičnog djela značiće poraz države pred organizovanim kriminalnim grupama, te staviti pečat na slobodu svih građana/ki Crne Gore", navode u toj NVO.\nOni podsjećaju da bez slobodnih medije nema slobode ni za građane, i podsjećaju da su "Vijesti" bile posvećene borbi za prava LGBT osoba, te da se napad na "Vijesti" desio i tokom Parade ponosa.\nOd "Minut,dva" do "bomba,dvije"\nNovinar Marko Milačić je ocijenio da je napad na redakciju dnevnika Vijesti "samo nastavak Pinkove informativne emisije „Minut, dva...“ - iza koje stoji Vladimir Beba Popović - drugim sredstvima."\n"Svakodnevna i svakonoćna atmosfera besomučne hajke na kritički nastrojena glasila, prije svih Vijesti i Monitor, koja je najeklatantnija u ovom ružičastom glasilu, generiše atmosferu linča. Takvom propagandom i proizvodnjom laži, stvara se ambijent u kojem nije teško preći put od „Minut, dva“ do „bomba, dvije...\nNema dileme: ili su strukture vlasti direktni nalogodavci bombaškog napada na redakciju lista Vijesti, ili su strukture vlasti indirektni nalogodavci napada, putem neviđene hajke koja, preko njihovih medijskih koordinatora, postaje fatva", navodi Milačić.\nOsuda udruženja novinara\nUdruženje novinara Crne Gore (UNCG) i Društvo crnogorskih novinara (DCN) pozvali su nadležne organe da daju maksimum u rasvjetljavanju napada na redakciju Vijesti, dok je iz Građanske alijanse (GA) ocijenjeno da je taj događaj napad na Ustav i sve građane Crne Gore. UNCG je pozvalo nadležne državne organe da hitno otkriju i kazne, nalogodavce i izvršioce ovog kukavičkog i terorističkog čina. "Ovo je još jedan u nizu dokaza, da bez obzira na deklarativnu priču, ne živimo u slobodnom društvu, već u društvu gdje se novinari ubijaju, prebijaju, zlostaljaju i šikaniraju, a da počinioci i nalogodavci godinama ostaju neotkri veni i kažnjeni", kaže se u saopštenju. Potpredsjednik UNCG Ranko Pavićević je ocijenio da je cilj još jednog brutalnog napada na novinarsku profesiju i slobodu javne riječi da se zaustavi, nezaustavivi proces borbe za slobodno i demokratsko društvo. "Pozivamo medijsku zajednicu u Crnoj Gori, da se ujedini u osudi napada na novinare i pored toga što solidarnost odavno ne stanuje u novinarskoj profesiji, i traže od nadležnih, da se konačno zaustavi nasilje, nepravda i šikaniranje predstavnika javne riječi", kaže se u reagovanju Pavićevića. DCN najenergičnije je osudilo napad na redakciju Vijesti.“Ovaj neprimjeren čin smatram napadom na slobodnu riječ i profesiju i demokratsku potrebu da svi ljudu budu informisani na vrijeme”, rekao je agenciji MINA predsjednik Društva, Nikola Vujanović.Društvo je pozvalo nadležne državne organe da daju svoj maksimum u rasvjetljavanju tog i svih drugih napada na novinare.“Koji su u svojoj krajnjoj namjeri usmjereni da destabilizuju Crnu Goru i njen evropski i evroatlantski put”, dodao je Vujanović.\nĐurović: Vlada doprinosi atmosferi nasilja\n"U istom danu kada je formiranja Komisija za za praćenje postupanja nadležnih organa u istragama starih i nedavnih slučajeva prijetnji i nasilja nad novinarima i ubistava novinara, desio se napad koji jasno odslikava klimu u crnogorskom društvu a koja je podsticajna za kriminalce kojima smeta rad slobodnih medija i ljudi.\nKreiranju atmosfere nasilja najviše doprinosi Vlada Crne Gore i nadležne institucije koje do sada nisu riješile brojne napade i ubistva novinara. Kada u jednoj državi niko ne odgovara za nedjela usmjerena na slobodne medije, postaje prirodno da se napadi ponavljaju. Svoj udio u kreiranju atmosfere nasilja imaju brojni mediji, regulatori i samoregulatori koji imaju samo jednu riječ, sliku i neprijatelja. Dok god se dešavaju napadi na slobodne medije i kreira atmosfera straha i nasilja, Crna Gora neće biti slobodna država", naveo je direktor organizacije "Saradnjom do cilja", Goran Đurović.\nJovićević: Ovo je fašizacija društva\nProfesor Svetozar Jovićević je napada na redakciju „Vijesti“ nazvao puzajućom fašizacijom društva, podsjećajući da se u javnosti vodi besomučna haranga na pojedince i medije, koji su po mnogo čemu prevazišli ono što se dešavalo devedesetih.\nKad se s druge strane uzme da ne mogu proći dva dana a da pod nečijim kolima ne ekspolodira bomba, onda se to mora nazvati fašizacijom, iako velika većina ljudi zatvara oči pred tim“, kazao je Jovićević, navodeći da je manje važno da li je napada organizovao neko iz vrha vlasti ili mafije koja brani svoja bogatstva stečena preko noći. „U svakom slučaju je odgovornost na vlasti, jer ona je odgvorna za stanje u društvu i ambijent u kome se sve zbiva“.\n"Ponovljeni napad na redakciju “Vijesti” najozbiljnije od svih incidenata ugrožava Crnu Goru kao državu. Dugogodišnja nesposobnost da se identifikuju i procesuiraju napadi na redakciju nezavisnog medija i njegovu imovinu diskvalifikuju Crnu Goru kao državu.\nUkoliko institucije nisu efikasne i nisu u službi vladavine prava onda i ne trebamo da postojimo kao država. Zahtijevamo da u odgovarajućem roku ministar unutrašnjih poslova i direktor policije preuzmu odgovornost za procesuiranje ovog i svoih ranijih napada ili da napuste povjerene funkcije. Dalje tolerisanje nasilja nije prihvatljivo", naveli su u zajedničkoj izjavi Aleksandar Zeković, član Savjeta za građansku kontrolu rada policije, Biljana Alković, članica Savjeta za zaštitu od diskriminacije Vlade Crne Gore, Stevan Milivojević, član Savjeta za zaštitu od diskriminacije Vlade Crne Gore i Andrija Đukanović, član Savjeta za saradnju Vlade i NVO.\nNVO 4 Life:Ovo je napad na sve nas\n"NVO 4 Life najoštrije osuđuje bombaški napad na redakciju Vijesti i pozivamo nadležne da odmah pronađu i kazne počinioce. Napad na redakciju Vijesti je napad na sve nas, na svakog slobodnomislećeg građanina Crne Gore. Već duže vrijeme meta napada su novinari Vijesti, sjutra ćemo to biti mi, predstavnici NVO, a nakon toga meta može biti bilo koji građanin Crne Gore", navodi se u saopštenju NVO 4 Life povodom napada na Vijesti.\nSloboda izražavanja je, kako dodaju, stub demokratije, a ovakvi napadi na javno iznesenu riječ su direktan udar na same njene temelje.\n"Smatramo da je krajnje vrijeme da država Crna Gora napravi konkretne korake u pravcu razvoja i uspostavljanja demokratije u Crnoj Gori. Ukoliko se i dalje budemo samo deklarativno zalagali za usvajanje tekovina demokratskih društava, a na praktikovanju istih ne budemo imali rezultata, rizikujemo da postanemo društvo, koje će biti sve, samo ne demokratsko".\nPosljednji napad na redakciju Vijesti, kako se dodaje u saopštenju, mora biti alarm da država Crna Gora odmah, bez oklijevanja i bezkompromisno krene u obračun sa organizovanim kriminalom, i ona je ta koja mora obezbijediti da se svaki njen građanin osjeća sigurno.\nŠućko Baković: Slobodno novinarstvo je od ključnog značaja\nZaštitnik ljudskih prava i sloboda Crne Gore Šućko Baković očekuje da će nadležni organi najhitnije istražiti sve okolnosti i odgovorne izvesti pred lice pravde, kako se takve stvari više nikada ne bi ponovile.\n"Sloboda medija i slobodno novinarstvo od ključnog su značaja u demokratskom društvu, naročito za informisanje javnosti, za slobodno formiranje i izražavanje mišljenja i ideja i za praćenja rada organa vlasti. Ovim napadom ugroženi su životi novinara dnevnog lista „Vijesti“ koji su sinoc bili u prostorijama redakcije „Vijesti“, kao i sloboda medija i slobodno i neometano bavljanje novinarstvom, navodi se u saopštenju Bakovića\nnapad na Vijesti\n23.06. 13:16 h\t2820\n23.06. 12:59 h\t2479\n23.06. 12:26 h\t2192


Vučić: Ne krijemo od Rusa da hoćemo u EU : Nadlanu.com\nVučić: Ne krijemo od Rusa da hoćemo u EU\nObjavljeno 4. jul 2014. / 13:55:36\n"Srbija želi dobre odnose sa Ruskom Federacijom, što nisam krio ni u Parizu. I mislim da je to najpošteniji mogući odnos", rekao je Vučić u intervjuu koji je dao tokom jučerašnje zvanične posete Francuskoj.\nNa pitanje šta posle posete Parizu očekuje od predstojeće posete Rusiji, premijer je rekao da očekuje "dobre i otvorene razgovore, u kojima će Rusi izneti svoje teme za saradnju, ali i neke zamerke".\nOn je naveo da bi moglo biti zamerki oko neplaćanja duga za gas i precizirao da je reč o nešto malo manje od 300 miliona evra, što će se rešavati zajedno s Rusima.\n"Iznećemo naše želje za dobru saradnju, a verovatno i neke prigovore", rekao je Vučić.\nOdgovarajući na novinarsku konstataciju da će jedna od tema tokom njegove posete Moskvi sigurno biti i stav Srbije prema Ukrajini, šef srpske vlade je rekao da Srbija "poštuje teritorijalni integritet Ukrajine, ali ne uvodimo sankcije Rusiji". Kao glavni utisak sa susreta u Parizu, Vučić je istakao da je Srbija dobila punu podrsku za napore koje čini na putu reformi, a da su "francuske kompanije veoma zainteresovane da u velikom broju dodju u našu zemlju".\nOd projekata koji bi najbrže mogli da se ostvare, Vučić kaže da očekuje da bi kompanije "Hačinson", koja proizvodi gume u auto-moto industriji, moga da dodje u Srbiju.\n"Zainteresovani su da zaposle od 300 do 500 ljudi. Takodje, važno nam je da dodju "Vinči" i "Alstom". Reč je o najmoćnijim francuskim kompanijama. Blizu smo razgovora o tome da raspišemo tendere", rekao je premijer.\n"Ipak, ono što je najvažnije, to je novac. Mislim da smo na putu da to rešimo. Razgovarao sam u Parizu s 'Alstomom' i doći će veoma brzo u Beograd, kao i 'Vinči' i 'Buig", rekao je premijer Vučić.\nŠef srpske vlade je dodao da Srbija mora se spremi za pripremnu konferencija za žrtve poplava, koju je inicirala Francuska, i koja će se održati 8. jula u Parizu. On je rekao da će u Briselu 16. jula biti održan zvanični deo da će tu Srbija dobiti političku podršku.\n"To je važno da bi se znalo šta je Srbiju pogodilo", rekao je Vučić za "Novosti".